
PRÉLIMINAIRE 

Ctt sortions ért«. 


Ljes Bibliographes ne signalent que trois 
éditions de ce Livre, et toutes trois de la plus 
grande rareté . Deux sont imprimées à Bru* 
ges, par Colard Mansion, vers la Jin du 
quinzième siècle, petit in-folio à deux co¬ 
lonnes, et contenant, P une vingt-six, et 

Pautre vingt-sept feuillets. Ces deux édi¬ 
tions sont en lettres de somme. La troisième 
est en bâtarde, à longues lignes, de trente- 
trois sur la page, et probablement impri¬ 
mée à Lyon : le format est in-quarto. Dans 
cette édition, P ouvrage a déjà subi plu¬ 
sieurs changemens qui nuisent à sa naïveté 
primitive. 

Les deux éditions princeps sont plus que 
rares, puisqu'on n'en cormoit quun exem¬ 
plaire. C'est une de ces curiosités que les 
Bibliomanes laissent entrevoir aux ama¬ 
teurs, et ne leur communiquent jamais sans 
prendre un accès de fièvre. Combien de fois 
j'ai été témoin de vos angoisses, o mes illus¬ 
tres amis Nodier, de Ganay, de Solène, 
Walkenaer, et vous aussi honnête et savant 
Boulard, lorsque, pressant dans mes mains 

tremblantes de joie, un des diamants de 
voire trésor , après de longues hésitations, 
bravant enfin vos regards effarés, j 1 os ois pro¬ 
noncer dune voix émue ces terribles paro¬ 
les : « Oh de grâce ! pour huit jours seule¬ 
ment /» 

Par un coup du sort, ces deux exem¬ 
plaires uniques que nous venons de signaler 
se trouvent entre les mains dun de ces hom¬ 
mes rares qui mettent toujours Vintérêt de la 
science avant les sollicitudes de leur passion . 
Nommer Monsieur Fan-Praët, c est réveiller 
la reconnoissance de tous les lecteurs de VEu¬ 
rope. Et quant à moi, que vous dirai-je? 
J’ai emporté ses deux volumes y je les ai pla¬ 
cés sur mes tablettes : ils êtoient là comme 
ma propriété. On venait 'me trouver pour les. 
voir, on me solücitoit pour les loucher. Les 

’amateurs les admiroient, les car es soient, 
les envioient; tout cela pendant une année ! 
pendant une longue année ! sans que jamais, 
(pesez bien ces paroles!) sans que jamais leur 
véritable possesseur ait songé à troubler ma 
jouissance. Enfin la raison parle, il faut se 
séparer, mes Ions, mes chers Adevineaux , 
vous allez retourner auprès de votrf digne 
maître ! Vos robes rouges, vos têtes et vos 
flancs dorés flatteront ses regards, attire¬ 
ront ses mains; il vous interrogera à son 
tour, et Dieu sait quelle gaieté naïve vous 
allez lui inspirer. Ces questions si étonnantes 
et si bien résolues; ces images libres et facé¬ 
tieuses qui se terminent par une surprise; ces 
quolibets, ces bons mots, ce gros sel, qui fai- 
soient pâmer de rire nos bons aïeux, il y a 
bientôt quatre cents ans, et qui nous réjouis - 

sent encore, nous autres lecteurs lamentables 
du dix-neuvième siècle, vont dérider le front 
du savant Bibliothécaire; il vous mettra 
dans sa bonne tête à coté de soixante mille 
dates, et vous serez chargés de réjouir tout 
cela,.jusqu à ce qu'un nouvel emprunteur, 
sans pitié comme moi, vienne interrompre 
encore de si joyeux entretiens . 


NE SO MARY 
EN TOVT 
MAL N’Y A. 
Y. 


Digitized by Google 


Digitized by Google 






Digitized by Google 


Digitized by Google 





^üminieanj: Himmicu):. 


oyr par cheualiers et escuiers 

entreleni dames et damoiselles en gra¬ 
cieuses demandes et responses et pour 
ioyeusement deuiser et passer le temps 
ensemble affin aussi deuiter oyeuse mere 
et nourrice de tous vices : Iay tissu vn 
petit liuret ou quel iay entrechangie plui- 
seurs honnestes demandes et responses 
que fist nagaires vne damoiselle a vn gen til 
cheualier sage et courtois touchant le fait 
et mestier damours qui nest pas pou de 
chose a mener et conduire comme au- 
tresfois lay esprouue et comme le font de 
présent pluiseurs qui par auenture se 
cestui liuret auoient veu ilz en seroient 
plus et mieulx vsitez enuers les dames a 

respondre et aussi a demander choses 
honnestes et affreans a tout honneur. Et 
pareillement le cheualier a son tour de¬ 
mande a la damoiselle pluiseurs deman¬ 
des touchant le fait des dames auxquelles 
la damoiselle respond moult sagement et 
prudenteraent comme il apperra ou pro¬ 
cès de ce petit volume. Et pour ce que en 
commun prouerbe se dit que en moult 
de parolles ne deffault vice et aussy que 
esdittes demandes et responses y seront 
mises pluiseurs dictions et mos qui sem¬ 
bleront deshonnestes a aucunes par quoy 
ilz parauenture vouldront blâmer cest 
euure : le leur prie quilz aient regard au 
premier impositeur diceulx lequel nen 
eust aucune honte de les ainsy nommer. 
Et aussy que toutes choses qui sont es- 
criptes sont a nostre instruction et doc¬ 
trine escriptes comme nous tesmoigne 
lappostre. Pourquoi ie supplie a tous 
les liseurs de ces le euure / et speciale- 

ment aux dames que dcsplaire ne leur 
vueille. Et saucune chose y a qui leur 
semble deshonneste et vergoingneuse : 
Tournent le fueillet en conuertissant leur 
mal talent en risee ioyeuse délaissant cest 
article a vne au tre qui par auenture comme 
bonne galoise le mettra en euure et en 
fera son prouffit. Ormesoitdoncques par¬ 
donne car ceste hardiesse ma mis en cor- 
rage le noble et gentil cheualier seigneur 
de la Marche que Dieu gard /etaincoires 
pour augmenter cedit traittie si ma de sa 
grace_ donne aucunes demandes et res- 
ponses moult honnestes dont ie len re¬ 
mercie. 

La Damoiselle demande . 


Sire cheualier puis que temps 
et loisir auons de deuiser affin 
aussi pour mieulx et phi s sage¬ 
ment gouuerner et conduire ma 
gentillesse en honneur / ie vous 
supplie et requiers que me dites tout pre¬ 
mièrement qui est la cause pourquoy on 
aime. 

Le Chevalier. 

^ Damoiselle moult grand chose me de¬ 
mandez mais a vostre correction et des 
plus sages et expérimentez ie treuue quilz 
sont quatre maniérés de désirs desquelz les 
poursuiuans amour vsent diuersemcnt. 

Le premier des désirs est de grant pris / 
car on aime vne dame ou damoiselle 
pour delle aprendre et mieulx Valoir et 
pour le tresgraut bien et honneur qui est 
en elle et parce acquerre honneur et pris. 
Le second désir qui est honneste est que 
on aime samie ou la damoiselle son amy 
pour auoir amariage qui est saint estai. 
Le tiers qui est lait et deshonneste est 
quant aucun ayme pour attraire prouffit 
et gaing de sa partie. Et le quart qui est 
naturel est quant on aime sa partie pour 
âoyra sa volente et plaisance. 

La Damoiselle . 

/ Sire cheualier lequel de ces désirs est le 
plus honneste et vault le mieulx. 

Le Cheualier . 

Damoiselle le premier vault trop mieulx 
des autres car toutes manières de gens 
peuentamer par cellui désir sans en an*- 
cune maniéré meffaire. 

La Damoiselle . 

Sire cheualier ie vous demande en 
fleur de gentillesse lequel vous amenez le 
mieulx ou a ioyr de voz amours sans dé¬ 
sirer / ou a desirer sans ioyr. 

Le Cheualier . 

Damoiselle a les desirer sans en ioyr : 
car nul ne puet sauoir la grande vertu 
qui est en amours sil na auant eu et sentu 
laguillon de loyal désir. 

La Damoiselle . 

Sire cheualier aincoires vous demande 
lequel vous aimeriez mieulx ou a faillir a 
lamour de vostre amie pour doubte que 
on ne scn apperceust et par auenture 
quelle en peust estre blamee ou a en ioyr 
par tel si quelle en demourast en celle 
auenture. 

Le Cheualier . 

Damoiselle trop mieulx aimeroie a fail¬ 
lir de la ioyssance de son amour. Car ie 
ne puis ne ne doy estre auanchie la ou 

madame en amours fust en riens amoin¬ 
drie de son honneur. 

La Damoiselle. 

Sage cheualier or me dittes lesquelles 
deux choses sont qui plus nuisent et font 
de mal en amours aux vrays et loyaux 
amans. 

Le Cheualier . 

Damoiselle a mon auis ce sont désir et 
paour : car désir esmeut tousiours 1 amant 
a requérir sa dame de merci. Et la paour 
quil a destre escondis lesbahist telement 
quil nose ne scet parler a elle quant il si 
treuue. 

La Damoiselle . 

Sire cheualier ie vous demande par 
contraire : Qui sont les deulx choses qui 
plus de biens font en amours aux vrays 
amans. 

Le Cheualier . 

Certainement damoiselle ce sont sou- 
uenir et esperance : car le souuenir lui 

I mat audeuaut la grande beau te et lesgrans 
j biens quil a veus et trouuez en sa dame. 

Et esperance lui promet quelle aura de 
' lui merci. 

La Damoiselle . 

Aincoires vous demande sire cbeualier 
que me dittes qui sont les trois choses 
qui plus font durer amours entre amant 
et amie. 

Le Cheualier. 

Damoiselle ie croy que ce sont sens 
loyauté et bien celer. Car sens aprent a 
bien et honneur sauoir. Loyauté lui fait 
loyaument perseuerer. Et bien celer tient 
les vrais amans soubz lui pour estre plus 
secrez. 

La Damoiselle. 

Sire cheualier dittes moy en riant dont 
ialousie puet venir aux vrays amans. 

Le Cheualier . 

le cuide damoiselle quelle leur viengne 
de tresloyaumëni et de tresardamment 

amer. Car pou ou nul puet amer sans 
e&tre ialoux ou ialouse. 

La Damoiselle . 

Et ceste ialousie dont no us. parlons sire 
cheualier : puet elle faire aucun bien en 
amours. 

Le Cheualier . 

Certes damoiselle oÿl entant que les 
amans en deuiennent plus secrezetmieulx 
celans et mettent peine a eulx sagement 
garder de faire chose qui déplaise a celui 
ou a celle que on aime / et ainsi en ceste 
chose est ialousie bonne et non au trement. 

La Damoiselle . 

Sire cheualier, ie vous demande sevous 
amiez vne damoiselle laquelle demourast 
en aucune loingtaine contrée / et vous 
alaissiez en par delà lequel amenez vous 
mieulx ou quevous la trouueissiez mariée 
a aucun / ou quelle fust de ce monde 
trespassee. 

Le Cheualier. 

Trop mieulx lameroie trouuer tres- 
passee de ce monde. Car combien que 
moult de paines et de mélancolies en 
eusse a loublier aumoins ie nen verroye 
point ioyr vn autre laquelle chose se 
mariee estoit force me seroi t veoir et souf¬ 
frir qui aincoires pis me feroit. 

La Damoiselle . 

Sire cheualier ie vous demande en quel 
temps les amans prendent plusgrant délit 
ou en recordant en eulx la beau te sens 
et honneur quilz ont veu en leurs dames 
ou quant ils les voient présentement. 

Le Cheualier . 

Damoiselle ie croy que cest en recor¬ 
dant les grâces et vertus de leurs dames. 
Car quant lamant voit sa dame en amours 
il est si souspris et si rauis de son amour 
et beaute que en sa pensee na nul arrest 
mais apres quant il est absent et il pense 
et remire en soy la grande beaute et les 

vertus delle et lonneur dont elle estaornee 
il rechoit vne leesse et plaisance en son 
cuer que ce lui est vne seconde gloire et 
nest homme qui le peust penser se es- 
prouue ne la. 

La Damoiselle • 

Sire cheualier aincoires vous demande 
se vous auiez vn vostre bien ame compai- 
gnon lequel sceust tous vos secrez et vous 
pareillement les siens et entre vous deulx 
amissiez une damoiselle lequel ameriez 
vousmieulx sil conuenoit quil fust ou que 
vous prensissiez samie a femme en ma¬ 
riage ou quil prensist la vostre. 

Le Cheualier . 

Damoiselle trop mieulx ameroie qu’il 
preist la mienne. Car se ie prendoie samie 
ie lui feroie desloyaute qui me tourneroit 
en vice et a vilounie laquele iayme mieulx 
quille me face que moy a lui combien 
quil men deplairoit moult et me tourne¬ 
roit a grant tourment de le souffrir. 

La Damoiselle, 

Sire cheualier i!z sont deux hommes 
qui tous deux aiment vne damoiselle dont 
ehascun deux cuide estre le mieulx ame. 
Or auient que eulx deux sont vn iour a 
vne danse et la damoiselle ou milieu la- 
quele porte sur son chief vn chapel de 
roses et lun des compaignons aussi en 
porte vn autre. La damoiselle bien aprise 
prent le sien de dessus son chef et le met 
sur le chief de cellui qui point nen a. Et 
taotost prent lautre chapel de dessus le 
chief de cellui qui apporte lauoit a la feste 
et le met sur son chief. Or vous demande 
auquel la damoiselle monstre leplusgrant 
signe damour. 

Le Cheualier . 

Damoiselle elle monstre plusgrant signe 
damour a cellui duquel elle prent lécha- 
pel de dessus son chef. Car le prendre 
monstre signe de fiance et damours : et le 
donner est vne courtoisie que toutes da* 

mes peuent faire sauue leur honneur. 

La Damoiselle . 

Sire cheualier ilz sont deux hommes 
"qui tous deux aiment vne damoiselle /et 
chascun deux lui requiert auoir guejrre- 
don de son service. La damoiselle vueil- 
lant vser de courtoisie ottroye a lun quil 
prengne delle vn seul baisier / et de lautre 
elle sueffre quil laccole tant seulement. 
Or vous demande auquel elle monstre 
plusgrant signe d’amour. 

Le Cheualier . 

^[Damoiselle sachiez que cest a cellui au¬ 
quel elle ottroye le baisier : car cent mille 
accolers natainderoient pas a vn baisier 
ottroie dune dame en amours. 

La Damoiselle . 

Sire cheualier aincoires vous demandée 
en toute honnestete que me dittes se vous 
auiez vne dame en amours et vous lui 
requériez de son amour tant quer par sa 
debtinnairete elle le vous ottroyast par tel 

conuenant que iamais plus ne lui deman¬ 
deriez aucune chose / se vous accepteriez 
cestui marchie ou non. 

Le Cheualier. 

Certes damoiselle nennil. Car ce ne 
puet estre que en parfaicte amour ait fin 
ne contredit daucunes chose que lun 
amant puist faire a lautre sauue son hon¬ 
neur. 

La Damoisellç. 

Sire cheualier ie vous demande ain- 
coires une ioyeuse demande et question. 
Assauoir se vous estiez avec vostre dame 
damours en lieu secret du quel vous voz 
tendriez plus greue / ou selle vous disoit 
quelle eustle coeur dolent de ce que trop 
vous aimast : ou se elle regreltoitvn autre 
quelle eust ame auant vous. 

Le Cheualier. 

Damoiselle trop mieulx ameroy e le pre¬ 
mier que le second. Car de ce quelle re- 

grelteroit laraour dun autre ce me serait 
trop grieue chose a oyr. 

La Damoiselle . 

Sire cheualier ie vous demande que 
me dites se vous le sauez auquel des deux 
grieue plus ialousie ou a lomme ou a la 
femme. ^ 

Le Cheualier, 

Certainement dame ie croy que ialou¬ 
sie grieue plus a la femme que a lomme^r 
la raison si ést pour chèque lomme est franc 
et si a puissance et seignourie sur femme 
pour la corriger et maistroier laqucle 
chose na pas la femme par dessus lomme 
et si puet homme aler franchement par 
tout ou il lui plaist que ne puet la femme 
pourquoy ie croy que ialousie lui grieue 
plus que a lomme qui est seigneur et 
maistre par dessus elle. 

La Damoiselle . 

Sire cheualier dittés moy par courtoi¬ 
sie se vous amiez vne dame ou damoiselle 

que de vray vous sceussiez quelle ne vous 
amast point ne nauriez espoir de iamais 
delle estre ame et vous eussiez vn voslre 
compaignon et bon amy : vouldriez vous 
quil laimast et que delle fust ame. 

Le Chevalier . 

f Certes damoiselle point ne vouldroie 
quelle lamast. Car iamais mon coeur ne Se 
pourroit a ce consentir que ie veisse vn 
autre ioyr de lamour de madame et ie 
en fusse mendiant. 

La Damoiselle . 

€[ Sire cheualier vne ioyeuse demande 
vous vueil demander. Se vous amissiez 
vne dame de fine amour lequel ameriez 
vous le mieulx a auoir delle tous vos vo- 
loirs et plaisirs par tel si que iamais ne la 
veissiez ne partissiez a elle / ou que la 
peussiez voir et a elle parler sans là ia¬ 
mais touchier. 

Le Cheualier . 

Damoiselle trop mieulx ameroie a la 

veoir et parler a elle sans la touchier. 
Car trop seroit chose brutale et grieue a 
vn homme de estre en la compaignie de 
sa dame sans la iamais veoir ne pouoir 
parler ne deuiser a elle. 

La Damoiselle. 

Sire cheualier pour raieulx sauoir vos- 
tre corrage ie vous demande que resgon- 
dez a vne question assauoirse toutes grâ¬ 
ces estoient a vous a donner qui sont en 
amours et peussiez donner a nullui que 
lune tant seulement laquele donneriez 
vous a vostre dame en amours. 

Le Cheualier. 

f Dame ie lui donneroiè loyauté car 
entre toutes les vertus cest la plus soune- 
raine en amours. 

La Damoiselle . 

Sire cheualier ilz sont deux gentilz 
hommes qui aiment vne damoiselle. Des- 
quelz lun lui requiert de son amour tou¬ 
tes les fois quil puet venir en place ou 

il puet trouuer la damoiselle / mais en 
elle ne puet trouuer aucun merci car 
elle ne laime point. Et lautre escuier ne 
lose requerre de son amour et si perchoit 
tresbien au semblant delle quelle laime 
tresloyaument. Or ie vous demande le¬ 
quel deux vit en plusgrant anoy de cuer 
et en plusgrant merancolie. 

Le Cheualier. 

^ Dame ie vous respons que ce doit estre 
cellui qui est escondis de samie. Car estre 
escondi de sa dame est la plusgrande an¬ 
goisse que amans puissent receuoir en 
amours. 

La Damoiselle . 

^ Sire cheualier aincoires vueil de vous 
sauoir vne gracieuse response. Ilz sont 
deux ou trois escuiers qui tous aiment 
vne damoiselle et bien sceuent tous lun 
de laütre et tant que tous dun accord ilz 
vont parler a elle pour delle sauoir au¬ 
quel deux trois elle se vouldroit tenir 

par tel si quilz laisseront cellui quelle 
choisira en possession de lamour delle. 
La damoiselle subtille et bien aprise oye 
la requeste des trois escuiers saprocha de 
lun deux et lestraingny par le doy. Au 
second marcha sur le pied. Et au tiers 
gingna de lueil. Or vous demande au¬ 
quel elle donne plusgrant signe damour. 

Le Cheualier . 

Damoiselle cellui a qui elle gingne / 
car lueil cest le messagier du cuer et non 
le doy ne le pied. 

La Damoiselle . 

Sire cheualier pour rire ie vous de¬ 
mande. S’ilauenoit que vous amissiez 
dame ou damoiselle de parfaitte amour. 
Et vous seussiez bien que vn autre lamast 
aussy parfaitement comme vous lequel 
auriez vous plus chier ou que tous deux 
faillissiez a lamour delle sans iamais y 
recouurer ou que tous deux en eussiez 
vostre désir et volente. 

Le Cheiialier . 

Certes damoiselle trop mieulx ameroie 
que tous deux y faillissons. Car plus tost 
'►vouldroie languir en sa merci attendant 
quelle fust ainsi de son honneur amoin¬ 
drie. 

La Damoiselle . 

Sire cheualier ie vous demande se 
ainsi estoit que ne peussiez auoir lottroy 
de lamour de vostre dame en amours fors 
par trayson se vous la prendriez ou non. 

Let Cheualier . 

Damoiselle oyl par tele condicionque 
la trayson ne fust trop ou deshonneur 
delle. Car cestui vice seroit en apres par¬ 
donnable. 

La Damoiselle . 

Sire cheualier lequel de deux ameriez 
vous mieulx ou languir trois ans pour 
vostre amie et puis vous (eussiez a femme 
a grande leesse / ou que prestement leus- 
siez et puis que langu issiez trois ans apres. 

Le Cheualier • 

Certes damoiselle que ie languisse les 
trois ans premièrement et puis en leesse 
lespousaisse. Car grant desplaisir est de 
commencer chose que a ioye 11e se puisse 
acheuer. 

La Damoiselle . 

Sire cheualier ie vous demande lequel 
▼ousameriez le mieulx ou a perdre amours 
par vostre laschete / ou a les gaignier par 
trayson. 

Le Cheualier . 

Damoiselle a les gaignier par trayson/ 
car qui aime loyaument ne puet faire 
trayson pour acquerrir lamour de sa dame 
pour tant que ce ne soit tel deshonneur 
qui lui puisse tourner en reproche. 

La Damoiselle . 

Sire cheualier sil auenoit que vous re- 
tournissiez des ioustes ou tournoy ou 
daucun noble fait darmes dont raportis- 
siez Le pris et lonneur et vostre dame en 

amour vous demandast qui auroit eu 
lonneur pour ce iour comment lui res- 
ponderiez vous sans vous vanter. 

Le Cheualier . 

Dame ie lui diroie quelle en auroit eu 
le pris. Car se vray amant fait aucun bien 
qui lui soit tourne a loenge et honneur le 
pris en doit estre a sa dame pour l'amour 
de laquele il la fait. 

La Damoiselle. 

Sire cheualier voulentiers sauroie de 
vous duquel il ya le plus ou dé pensseez 
en amours/ ou de souspirs en cuer ia- 
loux. 

Le Cheualier . 

Damoiselle sachiez que en tous deux il 
en ya grant plente mais ie croy quil y 
ait plus de pensseez en amours que en 
cuer ialoux. 

La Damoiselle . 

5 [ Sire cheualier aincoires vous demande 

quele chose appellent les amans le grant 
bien damours. 

Le Chenalier . 

Damoiselle cest le don de merci pare de 
grâce flouri de ioye et enlumine de play- 
sance. 

La Damoiselle . 

Sire cheualier aincoires me plaist il 
sauoir de vous vne demande. Ilz sont 
deux damoiselles soeurs toutes dun sens 
et dune Igeaute desqueles vous amez lune 
parfaitement et si sauez bien que point 
ne vous aime. Et lautre vous aimé de tout 
son cuer. Or est le cas tel quil leur fault 
passer vne riuiere. Mais la fortune est 
quil conuient lune déliés noyer. Et en 
vous est de rescourre et sauuer laquele 
quil vous plaist. Si vous prie que me 
dittes laquele vous sauueriez ou celle qui 
vous aime ou celle qui point ne vous 
aime. 

Le Cheualier . 

% Certes damoiselle ie rescourroie celle 
que iameroie. Car ce serait grande des- 
loyaute de laissier périr ce que mon cuer 
ameroit dont iamais il nauroit ioye. Et 
combien que de présent elle ne maimast 
point si auroie tousiours espoir que en 
temps auenir elle auroit de moy pitié/ 
car espoir est ce qui sous tient les amans 
et non autre. 

La Damoiselle . 

f Sire cheualier ie vous demande au¬ 
quel des deux il conuient plus grant sens 
a lamant / ou a acquerre amours ou merci 
de sa dame / ou a garder amours et merci 
quant la dame en a fait lottroy. 

Le Cheualier . 

^1 Damoiselle a garder amours et merci 
quant on en a lottroy. Car trop est près 
enuic de dangier qui tousiours agaittent 
les amoureux pour les surprendre et em- 
peschier leurs déduis et plaisances. 

La Damoiselle. 

Sire cheualier ie vous demande laquele 
amour est plus-durable et plusaspre / ou 
celle qui se fait de regard sans parler/ 
ou celle qui est ditte de bouche. 

Le Cheualier . 

Certainement damoiselle cest celle qui 
se fait de regard sans parler. Car les re¬ 
gars amoureux sont aspres et telement 
penetratis quils perchent les cuers da¬ 
mans et damies. 

La Damoiselle . 

Sire cheualier aincoires conuient que 
me dites vne chose pour la conclusion 
de mes demandes cest que me dittes le¬ 
quel vous ameriez mieulx ou que vostre 
dame en amours fust belle par raison et 
sage outreement. Ou sage par raison et 
belle outreement. 

Le Cheualier . 

Damoiselle ie vous respons que mieulx 
ameroie quelle fust sage outreement et 

belle raisonnablement. Car combien que 
beauté soit vne chose moult prisie et 
moult desiree en amours •si le surmonte 
la vertu de sens autant que fait le soleil 
la clerte de la lune. 

La Damoiselle . 

5[ Sire cheualier aincoires vous demande 
lequel vit en plusgrant malaise ou cellui 
qui est fins ialoux de samie et si en ioyst 
ou cellui qui vit en priant merci sans nul 
ottroy damours et sans ialousie. 

1 Le Cheualier . 

Damoiselle cellui qui est ialoux de 
samie et si en ioyst / car ialousie si est 
le plus mauuais vice et plus grief aux 
amans qui soit entre tous autres. 

La Damoiselle . 

5[ Sire cheualier affin de non plus vous 
traueillier ie metteray fin a mes deman¬ 
des vous remerciant de tout mon possi¬ 
ble de voz honnestes et gracieuses res- 
ponses par lesquelles iay en tencion dorres 

en auant me mieulx et plussagement con¬ 
duire ens ou pèlerinage damours ouquel 
ie suis en chemin pelerine que ie neusse 
sceu faire sans vostre débonnaire con¬ 
seil. Et oultre plus se en moy est aucun 
passetemps de demandes affreans a da- 
moiselles honnestes et dignes de respon- 
ses : ie vostre humble disciple et cham- 
beriere mesubmes et offre de mon possible 
sans riens vous en celler sans touteffois 
touchier a lonneur des dames tant soit 
pou. 

5[ Car ie suis icy pour garder leur hon¬ 
neur en tant que en moy en est / et aussy 
sire cheualier ie vous scay si prudent et 
si discret que a ce ne vouldriez tou¬ 
chier/ comme assez lay desia esprouue 
et congneu. 

Le Cheualier . 

Damoiselle trop me donnez de voz 
loenges et gracieuses parolles mal en moy 
mérités. Car chose ne vous ay apris ne 

monstre que sauue vostre grâce ne sçeus- 
$iez aussy bien et trop mieulx que moy 
ains que les vous deisse. Mais ce que vous 
en ay respondu a este et est du tout vos¬ 
tre noble correction et de ce que men 
portez en vostre honneur moult me plaist 
et telement que men constraingniez estre 
a perpétuité vostre loyal cheualier en 
amours. Or damoiselle maisquil ne vous 
ennoyç et que point ne vous donne de 
traueil attendu aussi que auons aincoires 
temps assez et lieu conuenable de deuiser 
en maniéré de passetemps. Et aussi que 
moult me peseroit le departement dentre 
nous ie vous requiers que me vueilliez 
satisfaire par voz gracieuses responses a 
aucunes sécrétés demandes apartenans 
aux dames et dont entre nous hommes 
ne pouons congnoistre se nest de par 
vous protestant toutesvoies que ceste 
chose ne fay par arrogance ou presump- 
cion ne pour autre male foy ou decepcion 

fors seulement pour nous entretenir en 
parolles ioyeuses et honnestes. Ensuiuant 
celles dont mauez nagaires fait les de¬ 
mandes. 

La Damoiselle. 

Sire cheualier trop seroie a blasmer 
de desdaing et dingratitude se ceste vos- 
tre requeste vous escondissoie / mais 
dune chose vous suplie cest que prenez 
en gre mon petit sens femenin et des res- 
ponses que vous feray ny adiouster grant 
substance ains le mettes et imputez a mon 
tendre et ione eage et sur ceste protesta- 
cion commenciez quant il vous plaira. 

Le Cheualier . 

Damoiselle jdoncques pour mieulx me 
conduire eh amours sil vous plaist vous 
me direz lequel de deux mieulx vauldroit 
a dame ou damoiselle ou quelle ottroiast 
son désir et amour a vn escuier de bonne 
condicion de. qui elle serait loyaument 

amee ou quelle lescondist sans y iamais 
pouoir recouurer. 

La Damoiselle. 

Sire cheualier mieulx lui vauldroit 
ottroier son amour que lescondire/ car 
on ne doit trop eslongier vn bon amy 
quant on la combien que nous disons 
quilz sont difficiles a trouuer. 

Le Cheualier. 

Damoiselle ie vous coniure parla pois- 
sance du dieu damours que me dittes se 
oncques vous feistes la sourde oreille 
quant aucun escuier vous requeroit de 
vostre amour pour doubte que ne mes- 
prisiez en vostre response. 

La Damoiselle. 

^ Sire cheualier espoir que oyl. Car la 
honte que iauoie et paour de non adres¬ 
ser a homme secret et loyal me faisoit 
loreille sourde et la bouche mue. 

Le Cheualier. 

5[ Damoiselle ie vous demande lequel 

entre vous dames vous prisiez le plus ou 
homme attrempe sage et non gaires bel/ 
ou cellui qui est cointes iolis enuoisiez et 
plaisans et non gaires prudent. 

La Damoiselle . 

Sire cheualier trop plus est a prisier 
lescuier attrempe sage et a mesure que le 
bel non prudent. Car iamais na lieu vice 
deuant vertu. 

Le Cheualier . 

Damoiselle ie vous demande laquele 
femme aime le mieulx ou celle qui prent 
ou celle qui donne. 

La Damoiselle . 

Sire cheualier ie croy que ce soit celle 
qui donne. Car nul sage escuier ne doit 
auoir fiance en amour de femme : ne par 
contraire damoiselle en amour d’homme 
qui tend a auoir prouffit de la personne 
quil aime et mesmes est un vice moult 
reprochable et deshonneste. 


Digitized by Google 



XXXi) 

Le Cheualier. 

Damoiselle aincoires vueil de vous sa- 
uoir lequel vous amenez mieulx a auoir 
de voz amours ou ioye et déduit qui tan- 
tost fauldroit/ ou auoir bon espoir déliés 
sans parfaittement en ioyr. 

La Damoiselle . 

Sire cheualier trop mieulx ameroie 
auoir de mes amours bon espoir sans en 
parfaitement ioyr que den ioyr et tantost 
faillir. Car la couronne damours est de le 
sauoir contenir et seruir. 

Le Cheualier . 

Damoiselle ie vous demande lequel de 
deux mieulx ameriez ou a oyr dire moult 
de maulx de vostre ami et vous y trouuis- 
siez moult de biens. Ou que vous oyssiez 
dire moult de biens de lui et vous y trou- 
uissiez mal. 

La Damoiselle . 

Sire cheualier a ceste votre demande 
en est la response moult clere. Car trop 


Digitized by Google 



xmij 

mieulx ameroie oyr dire mal de mon amy 
par tel si que ie y trouuasse des biens que 
le contraire. On dit que tout noble et 
vaillant cuer ne se doit arrester aux pa- 
rolles volans / mais seulement a lexpe- 
rieuce et a ce ie men tiens. 

Le Cheualier . 

Damoiselle puis que en vous treuue si 
parfaitte prudence aincoires vueil de vous 
sauoir se en bonne amour neut oncques 
fin. 

La Damoiselle . 

Sire cheualier aincoires plus auant 
vous vueil bien dire que en bonne amour 
neut oncques commencement et si croy 
fermement que en elle iamais naura fin / 
ains a este et est et sera auec Dieu par- 
deuant tous les siècles et est de présent 
entre Dieu et les hommes et si durera 
pardurablement. 

Le Cheualier . 

Damoiselle pour ce que diuersement 

est entre les hommes parle damours lun 
en le blasmant lautre en la loant ie voul- 
droie volentiers sauoir de vous duquel il 
ya plus en amours ou de bien ou de 
mal. 

La Damoiselle. 

Sire cheualier quoy que len die da¬ 
mours trop plus y a de bien que de mal 
enuers ceulx qui sen sceuent entremet¬ 
tre. Car nul ne pourroit tant de mal en¬ 
durer en la queste damours que vn tout 
seul bien ne len puisse guerdonner et 
enrichir. 

Le Cheualier . 

Damoiselle combien que nayez ain- 
coires este mariee ie yous demande se 
vous amiez bien parfaitement vn escuier / 
duquel pareillement yous fussiez bien 
amee lequel dueil passeriez vous plus 
legierement / ou se vostre amy se ma- 
rioit a vne autre damoiselle ou sil mor- 
roit. 

La Damoiselle . 

Certainement sire cheuaiier se si par¬ 
faitement lamoie comme tous dit tes 
mieulx ameroie quil morust / que quil 
se remarias t a y ne autre de moy. Car 
trop dure chose me seroit aporter veoir 
autrui ioyr de cellui en qui iauroie du 
tout mis mon cuer et ma beneurete. 

Le Cheuaiier . 

Damoiselle aincoires * vueil de vous 
aprendre vne chose de laquele par auen- 
ture aincoires nauez eu besoing. Cest 
que se yn escuier et yne damoiselle ai¬ 
ment lun lautre parfaitement / et il auient 
que yn autre escuier requist la damoi- 
seüe de son amour ie tous demande si 
elle le doit dire a son ami ou non. 

La Damoiselle . x 

Sire cheuaiier bien est yray que onc- 
ques de ceste chose neus affaire / mais 
tant tous dy que la damoiseüe le doit 
dire â son amy yoire se elle le scet sage 

et discret autrement non. Car entre deux 
amans ne doit nulle rien estre celee ne 
aussi de femme a mari. 

Le Chevalier . 

France damoiselle se ainsi fust que te- 
nissiez loyales amours en voz mains ie 
vous prie que me dittes que vous en 
feriez. 

La Damoiselle . 

Sire cheualier sachiez que sans aucun 
delay ie les metteroie ou cuer de mon 
amy. Car ailleurs ne les pourroie mieulx 
mettre a mon auantaige et honneur. 

Le Cheualier . 

fl Damoiselle lequel des deux ameriez 
vous mieulx ou que sceussiez toutes les 
pens&eez de vostre amy ou quil sceust 
toutes les vostres. 

I*a Damoiselle . 

fl* Sire cheualier mieulx ameroie sauoir 
toutes les pensseez de mon amy quil sceust 
les miennes. 

Le Cheualier. 

Certes damoiselle trop mieulx ameroie 
sauoir celles de madame affin que ie fusse 
certain de lamour dont elle maimeroit. 

Damoiselle ie vos demande laquele des 
deux fait mieulx a prisier ou celle qui 
onques nama par amours ou celle qui 
tout son temps a ame sans loyauté. 

La Damoiselle . 

Sire cheualier ie tiens que plus fait a 
prisier la dame qui onques nama car selle 
naime et na en elle aucune des vertus 
damours aussi na elle le grant vice de 
desloyaute qui est moult a vitupérer en 
dame. 

Le Cheualier. 

Damoiselle aincoires vous demande de 
quoy les amans doiuent auoir plusgrant 
doubte ou destre escondis quant ilz 
prient leur dame : ou quant lottroy leur 
en est fait quilz ne le perdent. 

La Damoiseüe . 

Sire cheualier ie croy quilz ont plus- 
grant doubte de le perdre. Car on doit 
plus resongnier a perdre la chose acquise 
que celle dont na aincoires eu la posses¬ 
sion. 

Le Cheualier . 

Damoiselle de vous conuient que ain¬ 
coires saches duquel tous auez plus vse 
en amours / ou de semblant sans corrage / 
ou de cuer sans semblant. 

La Damoiselle . 

Sire cheualier ie croy que ca este de 
semblant sans corrage / combien que 
ceste chose tous dy bien a regret / mais 
riens ne tous puis celer / car promis le 
tous ay. 

Le Cheualier . 

Ma treshonnouree damoiselle ie tous 
ay demande de moult diuerses demandes 
ausqueles moult honnestement et sage¬ 
ment mauez respondu dont trop a iamais 

ne tous en sauroie remercier ne satis¬ 
faire en cas pareil ne en semblable. Si 
nay pour tout vostre guerdon autre gaige 
a tous donner que mon cuer lequel ie 
tous présente a tenir prisonnier a Yostre 
obéissance. Et pour ce que point ne me 
enuye.destre empres tous et aussi que 
temps auons a incoires assez de deuiser 
et de passer temps ie tous supplie que me 
Tueilliez aprendre et faire sage daucunes 
doubles que iay en mon cuer touchant 
les personnes des amans et que cest da * 
mours. 

La DamoiseUe. 

Sire cheualier trop exauchiez mon 
ygnorance de me donner loenge non 
deseruie. Car en moy na aincoires eu 
gaires dexperience ne de cbngnoissance 
de pluiseurs choses es fais damours et ce 
a cause de ma tendre ionesse/ mais pour 
ce que promis le tous auoie a mon po- 
uoir tenu le tous ay. Si tous prie que 

les ayes et prisiez tant quelles valent et 
non plus et de ce que maue* a demander 
ien responderay a mon pouoir/ et sauoir 
qui nest gaires grant / si commenciez 
quant il vous plaira. 

Cest faulz semblant. 


Le Cheualier . 


Aux vrays amans qui aiment hault 
Quele chose est que mieulx leur vaült 
Et au besoing plus tost leur fault. 

La Damoiselle . 

C’est beau parler. 

Le Cheualier . 

Qui est damour mere et nourrice 
Com plus est noble et plus est nice. 


Cf 


Quest en amours le dart vilain 
Com plus me fiert et ie plus laim 
Que plus me bat villainement 
Plus lendure legierement. 

La Damoiselle . 

La Damoiselle. 

Cest la pensee. 

Le CheuaUer. 

Quele est lenseingue par dehors 
Qui plus monstre lamour du cuer. 

La Damoiselle. 

Cest muer couleur. 

Le CheuaUer. 

Quest la seignourie 
Que lamant puet auoir 
Sans peur sans trichrie 
Sans ioye sans espoir. 

La Damoiselle. 

Cest estre ame quon nen scet riens. 
Le Cheualier. - 

De quoy puet plusgrant bien venir 
En vie damours maintenir. 

La Damoiselle . 

Cest soy maintenir sagement. 

Le CheuaUer. 

Quest en amours la courtoisie 
Moins proufitable et plus prisie. 

La Damoiselle . 

Cest estre acolez sans baisier. 

Le Cheualier. 

Qui est vne autre courtoisie 
Que nul ne rechou qui en rie. 

La Damoiselle . 

Cest courtois escondit. 

Le Cheualier. 

Quest le moindre don quamours face 
Qui plus conforte et plus solace. 

La Damoiselle. 

Cest doulz regart. 

Le Cheualier. 

Qui fait aux fins amans ioyr 
De ce de quoy ilz ont désir. 

La Damoiselle. 

Cest courtoisie. 

Le Cheualier. 

Que fait amours long temps durer 
Et enforcer et embraser. * 

La Damoiselle. 

Cest ioye et leesse. 

Le ChenaUer. 

Quele chose esse qui monstre en fin 
Le faulx cuer et aussi le fin 
Car en faulx cuer lamour descroist 
Et ou fin cuer double et sicroist. 

La Damoiselle. 

Cest par monstrer dangier. 

Le ChenaUer. 

Par quel semblant et par quel touche 
Cognoist on sage dame en bouche. 
La Damoiselle. 

C’est par la response quelle fait. 

IL 

Sire cheualier moult de ioyeu- 
ses demandes m’auez faites aus- 
queles assez simplement et en 
brief ie vous ay respondu si*me 
pardonnez que si ruidement lay 
couchie / car mieulx ne le scay. 
Et on dist en commun que qui 
.fait le mieulx quil scet et quil puet on 
lui doit pardonner / or me pardonnez 
doncques et me satisfaittes a aucunes 
doubtes sur certaines demandes que 
aincoires yous yueii demander esqueles 
ie croy vous estre expert mieulx que 
ne soyons entre nous femmelettes et 


nayez en desdaing ou despit quant si 
francement vous empesche / mais au- 

tant en auez de moy quant temps et lieu 
le vous semondront. 

Le Cheualier: 

Gentille damoiselle moult me plaist la 
franchise que dittes prendre et auoir sur 
moy / car bien le pouez dire et faire a 
vostre bon plaisir comme il vous pourra 
aparoir cy apres. Or commenciez quant 
vous plaira et ie de mon petit sens et 
sans riens vous en celer diray a la france 
Margaritc ce que en moy en est. 

La Damoiselle . 

Sire cheualier ie vous demande se 
vous auiez lottroy de vostre amie destrc 
dix fois en sa compaignie a vostre vo- 
lente et iamais plus ny deussiez estre se 
vous tas prenderiez en brief temps ou 
se vous attenderiez longuement. 

Le Cheualier- 

Damoiselle sachiez que ien prenderoie 
aucunes prestement et tas autres garde- 

roie. Car se ie les auoie toutes prinses 
a vne fois ie deueroie estre dolant quant 
si legierement auroie despendu les biens 
que madame mauroit de sa grâce ot- 
troyez et ny porroie plus recouurer. 

La Damoiselle . 

Sire cheualier ie vous demande se 
vous auiez lottroy de vostre amie de 
couchier auec elle par tel si quelle deusl 
auoir sur vous vn souhait tel quil lui 
plairoit lequel amenez vous inieulx ou 
quelle le prist a vostre couchier ou a 
vostre leuer. 

Le Cheualier . 

^[Certes damoiselle mieulx ameroie quelle 
le preist au couchier. Car puis quelle 
mauroit ottroye tele grâce que destre 
la nuit empres elle ie pourroie bien pen¬ 
ser que son souhait ne seroit point con¬ 
traire a ma volente : mais a mon auan- 
taige et honneur. 

La Damoiselle. 

Sire cheualier ie vous vueil demander 
vne ioyeuse demande / cest lequel vous 
ameriez le mieulx se vous teniez vostre 
dame par amours en lieu secret ou quelle 
fust vestue des plus précieux habis du 
monde ou que la tenissiez nue entre 
deux sacs. 

Le Cheualier. 

Damoiselle a ceste demande a beau 
choix / car trop mieulx lameroie nue 
entre deux sacs que vestue des plus ri¬ 
ches draps du monde. Comme mon cuer 
ne desire que son gracieux corps et non 
ses riches habis. 

La Damoiselle . 

Sire cheualier ie vous demande se 
vous amiez dame ou damoiselle et vn 
autre aussy lamast pareillement : lequel 
ameriez vous le mieulx : ou que veissiez 
lautre issir de la chambre delle quant 

vous y entreriez / ou quil y entrast quant 
vous en ysteriez. 

Le Cheualier. 

Damoiselle que lautre en yssist et que 
ie y entraisse. Car se ie lui veoie en¬ 
trer et ien ississe iamais nauroye ioye 
en mon cuer tant que a elle parle au- 
roie. 

La Damoiselle . 

Sire cheualier se vostre amie estoit 
en prison en vne haute tour et eust 
tresgrant fain ie vous demande com¬ 
ment vous lui donneriez a la pointe dune 
lance deux parties de mes lun cuisant 
et lautre refroidant. 

Le Cheualier. 

Damoiselle ie metteroie vn oeuf en 
vn pain chault si cuiroit lun en refroi¬ 
dant lautre. 

La Damoiselle . 

Sire cheualier se vne damoiselle auoit 
toute vne nuit assiz sur vostre oreil- 

lier : et net leussiez touchie ne elle vous 
et elle deust lendemain estre vne rose 
ou iardin assize entre mille autres roses 
pareille aux autres / et sil le vous conue- 
nist recognoistre sur paine dauoir la 
teste trenchie ie vous demande comment 
vous la recognoisteriez. 

Le Cheualier . 

Damoiselle ie la recognoisteroie a cc 
que toutes les autres roses seroient char- 
geez de la rousee du ciel et elle point. 

La Damoiselle 

Sire cheualier trop ne me sauroie saou¬ 
ler de voz gracieuses et sages responses / 
si vous prie que me dites quelc dame ou 
damoiselle pour estre parfaite doit estre. 

Le Cheualier . 

Damoiselle sachiez que toute dame 
i dhonneur doit estre humble et courtoise 
I en parler et en toutes ses maniérés simple 
et coye. 

La Damoiselle . 

Sire cheualier aincoires vous vueil de¬ 
mander une ioyeuse demande a sauoir se 
homme marie et femme mariee ou dame 
de religion peuent amer par amours 
loyaument et sans mesprendre. 

Le Cheualier . 

Certes damoiselle ie croy que oil pour 
tant quil ny ait aucun villain fait ne vil- 
laine intencion ne pensee deshonneste. 
Car en vraie amour na aucun vice ne 
pechie. 

La Damoiselle . 

En vérité sire cheualier bien le croy et 
moult sagement men auez satisfait dont 
ie vous mercie. Mais aincoires vueil de 
vous sauoir plus auant comment amours 
se peuent longuement maintenir et par 
quoy. 

Le Cheualier . 

Volentiers et a mon pouoir en ce vous 
seruiray. 

Le Cheualier . 

Ce sont les regars attrayans. 

La Damoiselle. 

Qui est le maistre portier et garde 
Qui Tentree deffent et garde. 

Le Cheualier . 

Cest dangier. 

La Damoiselle. 

Dittes moy dont qui est la clef 
Qui fait le chastel deffermer. 

Le Cheualier. 

Cest prier continuelement. 

La Damoiselle. 
Nommez la sale et le manoir 
Ou on puet premier ioye auoir. 

Le Cheualier. 

Cest acoller doucement. 

La Damoiselle. 

Qui est la chambre ou est le lit 
Et toute ioye et tout déduit. 

Le Cheualier . 

Cest ioyssance entière. 

La Damoiselle . 

Apres la garde me nommez 
Par qui le chastel est gardez. 

Le Cheualier . 

Viure honnourablement 
Et gracieusement 
Soy vestir gentement 
Parler courtoisement 
Honnourer toute gent 
Et amer loyaument. " 

La Damoiselle . 

Or deuez lennemi nommer 
Qui puet le chastel plus greuer. 

Le Cheualier . 

Eslongier sa dame longuement. 

La Damoiselle . 

De quoy fait amours courtoisie 
Moins prouffitable et plus prisie. 

Le Cheualier . 

Cest de baisier son ami. 

La Damoiselle . 

Quele est le moindre don damours 

Qui plus conforte les dolours. 

Le Cheualier. 

Cest doulx regart. 

La Damoiselle. 

Quesse quamours oste des siens 
Et sest la chose honneur et biens.' 

Le Cheualier. 

Cest contenance. 

La Damoiselle . 

Quest le prouffit qui puet venir 
De ioye damours maintenir 
Le Cheualier . 

Cest grâce et honneur. 

La Damoiselle. 

Par quel assay et par quel touche 
Puet mieulx sage dame esprouuer 
Se cil qui la requiert damer 
Laime de fin cuer ou de bouche. 

Le Cheualier. 

Cest par monstrer dangier a son amy 
La Damoiselle. 

Quesse qui plus aihans eslieue 

Et plustost leur fait ioye auoir 
Et aux amans'plus nuist et grieue 
Et leur fait mettre en non chaloir. 

Le Cheualier, 

Cest richesse. 

La Damoiselle . 

Comment nomme on la maladie 
Que tantplus approche on le mire et plus 

grieue. 

Le Chcualier, 

Cest amours en cuer de leal amant. 

J([ Certes assez ne me puis esmer- 
JÿSP) ueillier de vos prudentes et sages 
responses sire cheualier / et ne 
fust lheure qui approche le de- 
ÉML partement de lassemblee pre- 
sente : aincoires vous traueillasse 
ÇJF pour sauoir de vous aucunes 
doubtes qui souuent me traueillent 
lentendement / especialement se le 
dieu damours fist oncques aucuns corn- 
mandemens a garder par ses subgez et 
bacelers errans en la queste damours 
pour plustost paruenir a sa court / et 
ou parfait seruice de leurs dames. 

Le Cheualier . 

Damoiselle ie vous respons et af- 

ferme que si a / lesquelz sont de moult 
grant especiaute. 

La Damoiselle . 

Et combien sont ilz en nombre. 

Le Cheualier. 

Dix commandemens fait 
Amours a ses sergans 
Ausquelz tout cuer parfait 
Doit estre obéissant. 


W&im 

O sire cheualier et combien 
que aincoires fust lheure plus 
tard et que ie deusse ici arres- 
ter oultre les autres : et si vueil 
de vous oyr ces sains coraman- 
demens voire et que ce soitvostre 
plaisir les me dire. 




Le Cheualier . 


Six Gomtnanbcmm# bamouro. 


Cest que lamant dorgueil soit exempt en tous temps 
La parolle ne dye qui autrui soit nuisans 
A tous soit acointables de parler et plaisans 
Et toutes villonnics soit partout escheuans 
Destre faittis et cointes doit tousiours estre engrans 
En toutes compagnies soit et liez et ioyans 
Nul villain mol ne soit hors de sa bouche yssanl 

Soit larges et courtois aux pelis et aux grans 
Et en un seul lieu soit son cuer perseuerans 
Qui ces comandemens ne garde il nest pas Yrays amans 
Ne digne des grans biens damours partieipans. 

La Damoiselle . 

Certainement bien doiuent estre hault 
exaulciez ceulx qui ces sains commande- 
mens accomplissent. Mais sire cheualier 
aincoires volentiers sauroie de vous pour 
congie prendre comment on appelleroit 
amours selles auoient perdu leur nom. 

Le Cheualier. 

Damoiselle sachiez quelles auroient 
nom. Trésor dhonneur pour la plus haulte 
et parfaitte chose qui soit au monde et 
qui plus fait le monde durer et continuer 
ensamble. Aincoires ay dessus mon cuer 
aucunes doubtes que auant que départons 
me conuient de vous sauoir / damoiselle 
si ne vous vueille desplaire de la paine 
que ie vous donne / et apres vostre res- 

ponse ie vous promes imposer fin et ne 
vous plus traueiliier. 

La Damoiselle. 

Bien me plaist sire cheualier or de¬ 
mandez vostre bon plaisir. 

Le Cheualier. 

Damoiselle donques ains que départons 
iè vous demande lequel vous amenez le 
mieulx ou dentreprendré a faire mesdi- 
sans cesser de mesdire : ou vostre amy 
saouler de baisier. 

La Damoiselle. 

Sire cheualier mieulx ameroie saouler 
mon amy de baisier que dentreprendre 
a faire cesser mesdisans de hoingnier. Car 
combien que raison ne lui souffeist pas 
de moy baisier si ne me porroit il tant 
anoyer que lautre. 

Le Cheualier. 

Damoiselle aincoires vous demande par 
la foy que deuez a Dieu et a amours que 

médités se vous veistes en cestan homme 
a qui vous vouldriez requerre de son 
amour : mais que ce fust aussy honnou- 
rable chose pour vous le requerre comme 
ce seroit de lui la vostre requerre. 

La Damoiselle. 

Sire cheualier sachiez que oyl car aux 
dames este laissie franct arbitre de pouoir 
eslire leur semblable en condicion et 
vertu comme a lhomme / mais vergoingne 
leur deffend. 

Le Cheualier . 

Damoiselle lequel ameriez vous mieulx 
ou que vostre amy ioyst de vostre amour 
par tel si que nul ne le peust sauoir / ou 
quil nen ioyst pas mais chascun cuidast 
qu’il en ioyst. 

La Damoiselle . 

Sire cheualier mieulx ameroie quil en 
ioyst et que nul nen sceust riens. Car 
toutes "femmes doiuent toüsiours garder 

leur honneur et sur toutes choses es- 
cheuer les parolles des mesdisans. 

Le Cheualier . 

Damoiselle ie vous demande se. une 
femme puet auoir deux amis en parfaite 
amour. 

La Damoiselle . 

Sire cheualier sachiez que nennil néant 
plus quelle puet départir son cuer en 
deux parties / et celle qui le fait est incer¬ 
taine et fait a Blasmer. 

Le Cheualier . 

Damoiselle ie vous demande se proesse 
ou hardement esmeut point cuer de dame 
ou damoiselle a amer par amours. 

La Damoiselle . 

Certainement si fait sire cheualier. Car 
femme de sa propre nature desire tous- 
iours que celui quelle entend a amer soit 
hardy et preux. Et aussy len dist com- 

munement que couard naura ia belle 
amie. 

Le Ckeualier . 

5! Damoiselle ie yous prie que me dittes 
le pourquoy et la raison. 

La Damoiselle . 

5[ Certes sire cheualier moult volentiers/ 
la cause si est pour ce que la dame ou da¬ 
moiselle en est plus redoubtee cremue et 
mieulx prisie laquele chose desire cuer de 
femme. Comme delle mcsmes ne soit a 
craindre. 

Le Cheualier . 

51 Damoiselle ie vous demande lequel des 
deux vous amenez le mieulx ou que vos- 
tre ami se lauez ou entendez auoir fust 
larges et courtois / ou eschars et hardis. 
La Damoiselle . 

51 Sire cheualier mieulx ameroie quil fust 
larges et courtois. Car hardement lie puet 
longuement durer en cuer eschars pour 

ce que auarice qui est un kit vice et pe- 
chie mortel ne lui laisse demourer et ie 
suis certaine que Dieu aime mieulx sage 
couardise que fol hardement et aussy fait 
tout honneste cor rage. 

Le Chemlier. 

Damoiselle ie vous demande et prie 
que me dites de toutes les vertus que vos- 
tre ami a laquele mieulx vous plaist. Et 
de tous ses vices saucuns en a lequel plus 
vous desplaist. 

La Damoiselle . 

Sire cheualier sauue le hon aduis de 
celles que mieulx se congnoissent en 
amour que moy mieulx doit plaire loyauté 
en cuer damant / et desloyaute le plus 
desplaire. 

Le Cheualier. 

f Demoiselle on dit souuent en commun 
que amours sont pendans a la perche. En 
quel point sont elles lors. 

La Damoiselle . 

^ Sire cheualier amours pendent a la 
perche quant lamant a mis ses bras au col 
de sa mie par amours sans la baisier. 

Le Cheualier . 

Damoiselle quan t amans font nouuelles 
amours que deuiennent les vielles. 

La Damoiselle . 

^ Sire cheualier elles sont mises en la 
prison de oubly. i 

Le Cheualier . 

Damoiselle du quel vous plaigniez vous 
le plus en amours / ou de trop prier : ou 
de pou prier. 

La Damoiselle . 

f Sire cheualier de trop prier. Car de le- 
gier on sen pourroit taner. 

Le Cheualier . 

Damoiselle ie vous demande lequel 
vous amenez le mieulx ou que vostre ami 
f morust pour lamour de vous / ou que 
morussiez pour lamour de lui. 

La Damoiselle. 

II Sire cheualier mieulx ameroie quil 
morust pour lamour de moy car se morte 
estoie pour lui on en feroit que moquier 
et se ie yiuoie apres lui iauroie toute ma 
vie regret et souuenance de son amour. 

Le Cheualier . 

’IF Certainement damoiselle apres celle 
response plus ne vous vueil traueillier 
attendu que en ce seroie doppinion con¬ 
traire. Car mieulx ameroie morir pour 
lamour de madame quelle morust pour 
lamour de moy et a ce y a bonne rayson. 
Car le reste de ma vie ne me seroit que 
langueur et deshonneur et mieulx vault 
morir a honneur que viure a honte et 
ainsy me seroit la vie pire que mort. 

es damoiselles qui auez veu et 
leut cy dessus les demandes et 

responses amoureuses et honnestes pour 
entretenir en gracieuses deuises cheua- 
liers et gentilzhommes / ie vous supplie 
que se aucune chose y auez trouue qui 
soit a vostre desplaisance que le me par¬ 
donnez : car il ne ma este possible de tout 
auoir retenu ce que par cy deuant ay 
oy et veu. Ne aussi du temps présent ne 
puis rendre raison quelles deuises les no¬ 
bles et frisques damoiselles ont enuers 
leurs mignons comme ie soie de leur com- 
paignie banni pour dame viellesse a tout 
son fronchie visage qui mest venue aude- 
uant pour le desplaisir de laquele ionesse 

la fresche et enuoisie est départie de ma 
compaignie et a emporte de moy beaute 
qui moult mestoit fauorable et propice et 
pour laquele iestoie appelle et bien venu 
entre les dames. Or ne me reste doncques 
autrepoissance queden deuiser/ et aussi 
mettre par escrtpt ce quen puis auoir re¬ 
tenu . Et pour ce que du temps passe ie me 
suis trouue par fortune qui ma mene en 
pluiseurs et diuerses compaignies aussy 
bien en moiennes et basses destat comme 
nobles et hautes ie vueil maintenant reci- 
terpluiseurs demandes et adeuinaillesque 
soloient faire les iones compaignons de 
mon temps aux matrones et filles es as- 
sembleez quilz faisoient es longues nuis 
dyuer aux seriez pour passer plus ioyeu- 
sement icelles. Et sil y a chose un pou 
grasse il me soit pardonne / car cest ou- 
urages et deuises de nuit* 

f Vne chose fut trouuee qui 
oncques este nauoit / et cellui 
> qui riens ny auoit la donna a 
cellui a qui cestoit. 

Response. 

Ce fut le saincl baptesmeque 
saint lehan donna a nostre sauueur 
Ihesucrist. 


Demande, 

Vn enfant fut parlant et vifz 
Son pere mort et enfouis 
Le pere vit et le filz non 
Or regardes par quel raison. 

Response. 

Cestui enfant estôit aueugle. 

Demande. 




le fus nez deuant mon pere 
Et engendrez deuant ma mere 
Et si tuay le quart du monde 
Aussi grant quil est a la ronde 
Et si despucellay ma taye 
Regardez se cest chose vraye. 

Response. 

Ce fut Kàin qui tua Abel son frere. 
Demande. 

Comment seruiriez vous vostre dame 
par amours dun mes venant du cul sans 
villonnie sur vn trenchoir de trestous 
bois. 


Response. 

le la seruiroie dun oef sur le plat dune 
cuignie. 

Demande. 

Iay vn ostil bel et roit 
Une fois crombe et lautre droit 
Vray dieu quil est bel quant il tend 
£t si ne vault riens sil ne tend 
le sacque aual ie tire amont 
le fiers en vn trou bien parfont. 

Response. 

Cest vn arc a main. 

Demande. 

11 nest non plus gros qune puche 
Et sen fait on bien vne amucbe. 

Response. 

Cest vne fueille de colles. 

Demande. 

f 11 nest pas plus grand que le pied dune 
mulle et si en enchâsse len bien cent 
bestes hors de leur pasture. 


Digitized by Google 



tari» 

y 

Response. 

Cest vn pigne qui abat les poux des 
cheueulx. 

Demande. 

De quoy a y le plus a Paris et si y pert 
le moins. 

Response. 

Ce sont les pas des gens. 

Demande. 

De quel mestier a il le plus de gens a 
Paris. 

Response. 

De vuideurs descuelles. 

Demande . 

Dedens Paris a vne chose 
Qui droit ou milieu est enclose 
Qui tient le Roy de france en guerre 
Encontre cellui dangleterre 
Et se ne le puet nulz hors traire 
Se tout Paris ne veult deffaire. 

Response. 

Ostez .R. de Paris ce sera Pais. 


Demande. 

Quele chose est ce qui soustendroit 
bien cent muis de paille et si ne soustien- 
droit pas vne maille. 

Response . 

Cest leaue. 

Demande . 

un est la table et sy ne le mengue on 
mie et ens ou feu et si ne brûle mie et si 
va en leaue et si ne noyé mie. 

Response . 

Cest le soleil. 

Demande . 

Quant il est ione cest il 
Et quant il est viel cest elle. 

Response . 

Cest la lune. 

Qui est la chose qui donne ce quelle 
na mie. 

Response. 

Cest vne queux qui donne taillant au 
coutel quelle n'a pas. 

Demande . 

Quelle est la chose quant plus la boute 
len et mains y entre. 

Response. 

Cest la main qui entre en un gand. 
Demande . 

Blanc est le champ noire est la semence 
Lomme qui le semme est de tresgrant 

science. 

Response . 

Cest papier et erichre et le clerc qui 
lescript. 

Demande . 

Comment quil yiengne ne quil voit 
Il fault tenir le cul adroit. 

Response. 

Cest une aguille quon enfile. 

Demande. 

Entre deux iambes le vif amble 
Entre deux fesses le vif tremble 
Et quant il vient a la porte 
Son maistre busqué. 

Response. 

fl Cest vn cheualier monte sur vne ha- 
ghenee. 

Demande. 

Pourquoy becque le coq en la paille. 
Response. 

Pour ce quil ni puet mordre. 

Demande . 

fl* Quel oysel est ce qui donne lait et sy 
vole en lair. 

Response . 

Cest vne chauuesoiris. 

Demande. 

Vint asne en vn pre/ vint asne a iostei / 

et vint asne a les table quan tes oreilles ont 
ilz quant il sont ensemble. 

Response . 

11 nen a que deux car il ny a que vn 
asne. 

Demande . 

Quelle chose est ce qui a les piez des- 
seure et les genoulx dessoubz. 

Response . 

Ç Cest vne femme enchainte de vif en¬ 
fant. 

Demande . 

11 est court et gros 
Et si na nulz os 
Et si ne voit goûte 
Et quant vient ou trou 
Dedens il se boute. 

Response . 

Cest vne taulpe. 

Demande . 

Qui est la besle qui a sa teste entre ses 
iambes. 

1T Cest vn chat qui lesche son cul sauue 
honneur. 

Demande. 

Petitte suis ne suis pas forte 
Ne puis aler son ne me porte 
Maintes gens sont en mon dangier 
Duc conte prince et cheualier 
Et se nestoit par mon exploit 
Bien croy quilz moroient de froit. 

Response. 

Cest vne aguille. 

Demande. 

La plus tresbeile fleur deste 
le vous ay de si prez este 
Que se mon viz fust embrase 
Vostre barbe eusse bien brûle. 
Response. 

Cest vn homme qui baisa une rose. 
Demande . 

Vne chose entra en la ville 
A .viij. piez et a six oreilles 

Trois culs et aussi vne queue 
Cest vue chose bien merueilleuse. 
Response. 

Ce sont deux hommes sur un cheual. 
Demande . 

Adeuines que cest quant on le bouté 

il reboute 

Et quant on le sacque il degoute. 

Response . 

Cest vn asperge. 

Demande . 

Adeuinez qui est la chose qui fut deux 
fois nee sans baptisier et pour les pécheurs 
au feu rostie et brulee. 

Response . 

Cest vn chapon. 

. Demande . 

Quele chose est ce qui oncques ne fut 
et ia ne sera et si les voiez tous les iours. 
Response . 

Ce sont les dois de vostre mains que 

iamais ne seront aussi longs lun comme 
lautre. 

Demande • 

le mis mon pied contre son pied 
Et mon ventre contre son ventre 
Et mon pendu en son fendu 
Et quant il fut ens il hallotta. 

Response. 

Cest vne huche quon euuredune clef. 
Demande . 

f H ne ot ne voit mengue né boit et qui 
le meteroit en exploit il orroit verroit 
mengeroit beuueroit et telement chan- 
teroit que le dormant esueilleroit. 
Response . 

f Cest vn oef car qui le metteroit couuer 
il en isteroit vn coq qui chanteroit. 
Demande. 

^ En bois naist en pre paist femme le 
fille et feure le fait / si vole en lair comme 
vn oysel et feut en terre comme vn pour- 
cel. 

Response. 

Cest vne fl esche empennee et enferree. 
Demande . 

Adeuinez lequel ostil de lostel est le 
plus sot. 

Response . 

Cest vn tamis qui donne la farine et 
retient pour lui le son. 

Demande. 

f Adeuinez qui est lostil en lostel le plus 
sage. 

Response . 

f Cest le van qui retient le pur fourment 
et il met hors la paille et lordure. 
Demande . 

Adeuinez que cest quant on le boute 
par la queue il brait par le pied. 
Response . 

Cest vn molin a vent. 

Demande . 

Adeuinez que cest qui nest pas si grant 

que le pied dune geline et sen garderoit 
on bien lauoir dune roine. 

Response . 

Cest vne clef. 

Demande . 

Adeuinez que cest quant il naist il 
brait / et quant il est nez il se taist. 
Response . 

Cest le hault vent issant du trou sur 
quoy on siet. 

Demande . 

Seriette va par chambre 
Et si na ne pied ne iambe 
Et quant elle est hors on le nye 
Et sabruue la compaignie. 

Response . 

Cest vne vesse. 

Demande . 

De quoy a le connin plusgrant peur. 
Response . 

Cest diun homme a grise barbe. 

Demande. 

Il est deux fois nez et housez et espe- 
ronnez et sa vne creste que vu chasçun 
voit. 

Response . 

Cest vn coq car il est oef premiers et 
puis coq apres. 

Demande . 

Saluez moy cellui que iayme que ie ne 
cognoy point et vous le cognoissiez si ne 
le veistes onques. 

Response . 

f Cest vostre cuer que ie ne cognoy 
point / et vous ne le veistes onques et 
si le cognoissiez bien. 

Demande . 

4[ Àdeuinez que cest cellui qui le vent 
en est ioyeux/ et cellui qui lachate en 
est courrouchiez / et cellui qui en be* 
soingne le met nen scet riens. 

Response . 

Cest vn luysel. 

Demande. 

Comment donneriez vôus a vostre 
dame par amours vne pomme au iour 
dhuy qui demain seroit cueillie. 
Response. 

f On ne cueille nulles pommes que de 
main. 

Demande. 

De cinquante ostez en cent 
Ilz en seront plus bel et gent 
Ét si en yauldront plus dargent. 
Response . 

Faites de .1. coqs des chapons. 

Demande. 

f le pense et si pourpense et penser me 
conuient combien celle ne mapartient 
qui est fille de mon tayon et si nçst point 
ma tante. 

Response . 

Cest ma mere. 

Demande. 

Pour quoy vont les gens au moustier. 

Response . 

f Pour ce que le moustier ne pùet venir 
a eulx. 

Demande . 

Comment feroit on ce que Dieu ne 
puet faire. 

Response . 

Ce seroit de parler a plus grant de lui 
ce que Dieu ne fist oncques. 

Demande . 

Comment enuoyeriez vous a vostre 
dame par amours vn poisson de toutes 
eaues / en vn plat de toutes fleurs par vn 
homme de tous consaulx. 

Response . 

le lui enuoyeroie vn saulmon en vn 
plat de cire par vn prestre confesseur. 
Demande . 

Monseigneur et madame vn estre ont. 

Response. 

Ilz ont vn iardin. 


Digitized by Google 



ixmj 

Demande . 

Desquelz piez a il le plus en la riuiere. 
Response. 

Des mouillez. 

Demande . 

le vis vn cheualier 
Qui fist vn sault hier 
Et sestoit filz de iument. 

Response. 

f Cestoit vu cheual que hier auoie veu 
faire vn sault. 

Demande . 

le vis vn escuhier qui point nestoit 
homme. 

Response . 

Cestoit vn escu d’armes. 

Demande. 

Trois moisnes passoient 
Trois poires pendoient 
Chascun en prist vue 
Et sen demoura deux. 

Response . 

Lun des moines auoit nom Chascun. 


Demande . 

f le vous demande se onques veistes le 
prestre surseme. 

Response . 

f Oyl quant il est sur vn champ nouuel 
seme. 

Demande . 


f Quelle beste est ce qui tousiours va / 
et iamais lieue ne fera. 

Response . 

Cestvn limaçon. 


Demande . 

Quele chose est ce qui a deux dos et si 
na que vn ventre. 

’ Response . 

Cest vn soufflet. 


Demande. 

Quele chose est ce qui a trois piez et 
vne queue et si ne puet alcr auant. 

Response . 

Cest vn gril. 

Demande . 

Quele chose est ce qui toute iour va 
sur lespinotte et si ne deschire point sa 
cotte. 


Response . 

Cest le soleil. 

Demande . 

Quele chose est ce qui a les dens sur 
le dos. 

Response . 

Cest vne crameillie. 

Demande . 

Quest ce qui a dens sans teste et queue 
sans cul. 


Response . 

Cest vn ras tel. 

* Demande . 

Deux qui couroient et dix qui les chas- 
soient / deux qui les regardent. Et vn qui 
leur fait la moe. 

Response. 

Ce sont deux poux qui sont ou sain 
dune personne et les deux yeulx les re¬ 
gardent. Et les dix dois qui les chassent 
et cellui qui les tue leur fait la moe. 
Demande. 

Dix tirans et quatre pendans et cul 
aual et cul amont. Et cul a terre beaux 
sire dieux que puet ce estre. 

Response. 

Cest vne vache et vne femme qui le 
trait. 

Demande. 

Quelle chose est ce qui na ne char ne 
os ne sang et sapelle bien les gens. 
Response. 

Cest vne cloche quant on la sonne. 
Demande. 

Quesse quon iette par dessus la maison 
et si en retient on bien la queue. 
Response . 

Cest vn loissel de fil. 

Demandé . 

Quele chose est ce qui est la plusfiere 
du monde. 

Response. 

Cest vn estront qui court au fil de 
leaue car il ne saresteroit point pour le 
pape. 

Demande . 

f Adeuinez quele chose fait de cest heure 
le plusione de Paris. 

Response . 

11 enuieillit. 

Demande . 

f Huy est demain ne sera mie / et a la 
sainct lehan mengera des cherises. 
Response . 

Cest vne espousee qui est pucelle et 
demain ne le sera pas. 

Demande . 

Iay mon poing plain de vergelettes 
Qui ne sont / ne verdes ne seches.- 

Respenst . 

Ce sont anneaux dor en ses dois. 
Demande . 

Émmy les champs a quatre soeurs qui 
courent aussi fort lune comme lautre et 
si ne peuent ralaindre lune lautre. 
Response . 

Ce sont-les quatre volans dun molin a 
vent. 

Demande . 

Moins en ya et plus poise. 

Response . 

Cest le corps dun homme quant l’ame 
en est hors. 

Demande. 

Quele chose est ce qui va et sa mere 
nala onques. 

Response . 

Cest vn ver nourri en la feue ou en vne 
noix. 

Demande. 

Àdeuinez que cestplus est ione et plus 
est grant. 

Respojnse . 

Cest vn frommage. 

Demande. 

Desqueles fueilles a il le plus au bois. 

Response. 

De celles qui ont queue. 

Demande. 

Adeuinez que cest auan piez. 

Response. 

Nennil il nen a nulz. 

Demande. 

Quele chose est ce comme plus a de 
trous et plus poise. 

Response. 

Cest vn haubergon. 

Demande. 

Quele chose est ce qui va le plus droit 
ou milieu du bois. 

Response. 

Cest la moele. 

Demande. 

Pourquoy va le bergier au buisson. 
Response. 

f Pour ce que le buisson ne puet venir 
a lui. 


Dematide. 


Ç Qui est la chose que plus est petite et 
plus la redoubte on. 

Response . 

f Cest vne planche dessus vn parfont 
fosse. 

Demande. 

5[ En quele saison de lan porte loye plus 
plumes. 

Response. 

Cest quant le gars est dessus elle. 
Demande . 

Lesqueles brebis sont ce qui plus men- 
guent ou les blanches ou les noires. 

Response. 

Ce sont les blanches. Car il en est plus 
que de noires. 

Demande . 

Cognoisteriez vous bien vu oef dune 
noire geline. 

Response . 

Oyl car vn oef nest pas vne geline. 
Demande . 

Yeistes vous onques vn four a cheual. 
Response . 

Oyl quant ie cheuauchoie par deuant 
vn four. 

Demande . 

De quele chose est le prestre eschars 
aux riches et larges aux poures. 
Response. 

f Cest deaue benoite/ car le prestre en 
donne pou aux riches et largement aux 
poures. 

Demande . 

f Qùele chose e6t ce que iay / vous en 

auez/ les bois/ les herbes/ les bestes / 
les oyseaux / et toutes les choses du 
inonde en ont et mesmes les poissons qui 
noent. 

Response. 

Cest lombre. 

Demande. 

Qui est la plus douce plume du monde. 
Response. 

Cest celle dun estront rnusy. 

Demande. 

Locquette siet a la paroi t 
Se vous y metiez vostre doit 
Sachiez que elle vous morderoit. 
Response. 

Ce sont pignes a pignier laine. 

Demande. 

Qui est la terre bureleure 
Com plus y plut et plus est dure 
Plus y fait chault et plus est mole 
Et plus y vente et plus sen vole. 

Cest sablon. 

Demande . 

Quele chose est ce dont il fault plus a 
vn que a deux. 

Response . 

Cest deaue en vn baing. 

Demande . 

Pourquoy sault le Heure le fosse. 
Response . 

Pour ce quil ne le puet engamber. 

Demande . 

Quan tes queues de vel fauldroit il pour 
auenir au ciel. 

Response . 

Yne seule mais quele fust longue assez. 
Demande . 

Quesse qui est ars auant quil viengnè 
au feu. 

Response . 

Cest vn arc a main. 

Demande . 

Pourquoy gist la vache ou pre. 

Response . 

Pour ce quelle ne sy puet seoir. 

Demande . 

Qui est la plus large eaue du monde et 
la moins parfonde. 

Response . 

Cest la rousee. 


Demande . 

Quele chose est ce qui est trop estroite 
pour vn / et bien a point pour deux/ et 
trop large pour trois. 

Response . 

Cest quant aucun a courroux au cuer 
il lui est trop estroit pour lui seul. Et 
quant il le dist a son compaignon il lui 
est plus apoint : mais quant le tiers le scet 
cest trop large. 

Demande . 

Quele chose est ce quant les ennemis 
entrent en vne maison pour prendre 

loste / la maison ist hors par les fenes- 
tres. 

Response. 

Cest vn pescbeur qui prent le poisson 
hors dune nasse leaue qui est la maison 
du poisson ist hors par les perluis de la 
nasse. 

Demande . 

Adeuinez que cest auant que le pere 
soit nez sa fille est dessus la maison. 
Response . 

Cest le feu que auant quil soit alumez 
la fumiere qui est sa fille est au dessus de 
la cheminee. 

Demande. 

Adeuinez que cest noiroit sur tripot 
et rougot lui bat le cul. 

Response . 

Ç Cest vn pot sur vn trepie et le feu 
dessou bz. 

Demande . 

le vis aler gens emmy les champs qui 

nés toi en t filz ne dhommes ne de femmes. 
Response. 

Cestoient filles. 

Demande. 

Mon pere et ma mere ont vn enfant et 
si nest mon frere ne ma seur. 

Response . 

Ce suis ie mesmes. 

Demande. 

Vn enfant porta ma mere 
Quen elle engendra mon pere 
Et si nest son filz ne mon frere. 
Response. 

Cest ma suer. 

Demande. 

5[ Quele femme esse qui plus a affaire que 
dix autres et si ne fait riens. 

Response. 

5[ Cest vne femme enchainte denfani et 
les autres dix ne le sont pas. 

Demande . 

Quele chose est ce qui est sur sa mere/ 

et est en sa femme et mengue son pere. 

Response. 

Cest vn prestre qui est en vue eglise 
qui est sa femme il est sur terre qui est 
sa mere et mengue Dieu qui est son pere* 

Demande . 

Adeuinezque cest quant en haut monta 
son nom porta/ quant il deschendi son 
nom perdi. 

Response . 

Cest quant on porte son bled pour 
mouldre cest bled et quant il descent cest 
farine. 

Demande . 

Adeuinez que cest ilz sont trois lun va 
et vient / lautre tourne et le tiers tire la 
langue. 

Response . 

5[ Cest vne femme qui file lune des 
mains tourne le fuiseau / lautre va et 
vient et quant elle mouille son lin elle 
tire la langue. 

Demande. 

Adeuinez que cest qui pent et tent et le 
rouge blicque blacque qui tout droit au 
cul li frape se fait remouuoir chou qui 
est ens. 

Response. 

Cest vn pot qui pent et boult/ et le 
flambe qui au cul lui frape. 

Demande. 

Quele chose est ce qui a gheule dos et 
barbe de char etpar nuit iette vn si hault 
cri quil fait entrer les blans vestus ou 
ventre leur mere/dont iamais ne vuident 
quilz naient mengie leur pere^ 

Response. 

Cest vn coq qui a bec dos / barbe de 
char / qui chante de nuit pour le cry 
duquel les blans moines se lieuent et en¬ 
trent en leglise qui est le ventre de leur 
mere / et illec celebrent et menguent leur 
pere noslre sauueur lhesuscrist. 

Demande . 

Qui est la plus forte beste du monde. 
Response . 

Cest vn limechon. 

Demande . 

Pourquoy se retournent les renars et 
les grises bestes auant quilz entrent en 
leurs trous. 

Réponse. 

Pour ce quilz nont point les yeulx 
au cUl. 

Demande . 

Pourquoy a enfourner le pain ou four 
il ne fault nulles louches. 

Response . 

Cest pour ce quon ny voit que de geuele. 
Demande . 

Pourquoy fait on les fours dedens Bruges. 

; , Response . 

^i Cest pour ce quon ne puet faire Bruges 
dedens les fours. 

Demande . 

ffi Pourquoy pisson par cousturne contre 
les murs. 

Response, 

Pour ce quon ne puet pissier oullre. 
Demande . 

f Pourquoy nest il deffendu que viel 
homme nespouse ione femme. 

Response. 

Pour ce quil treuve bien souuent ce 
quil lui fault au besoing. 

Demande . 

<[[ De quoy se treuue vn poure homme le 
plus aise a moins despendre. 

Response. 

Cest quant il se gratte. 

Demande. 

Vn pet espousa vne vesse 
Tous deux furent nez dune fesse 
Et tant ensemble este ont 
Quilz ont engendre vn estront 
Or sont le pet et lestront mors 

Adeuinez en quel repaire 
La vesse prendra son douaire. 
Response. 

En vostre nez tant quelle dure. 

Demande. 

Qui est le plus priue larron qui soit. 

Response. 

Cest un monnier. 

Demande . 

f Pourquoy ne pugnist on point les 
inonniers de larrechin. 

Response. 

Pour ce que riens ne prendent son ne 
leur porte. 

Demande . 

A quoy cognoist on vn vuihot dentre 
les autres hommes. 

Response. 

11 nest nul marie qui ne le soit. 

Demande. 

f En quele saison de lan est vn homme 
le plusparfaitement vuihot. 

Response. 

Cest quant il le cuide estre parfaitement. 
Demande. 

Pourquoy pleurent les enffans quant 
ils sont nouueaux nez. 

Response . 

5[ Cest pour ce que leur mere nest point 
pucelle. 

Demande . 

Quele chose est ce en lostel qui moins 
garde le tiers commandement de la loy. 
Response . 

Cest vn huys car il euure festes et di- 
mences. 

Demande . 

Laquele des trippieres du marchie est 
le moins orde. / 

Response . 

Cest celle qui a le moins de trippes. 
Demande . 

Pourquoy est le vent plusfroit en yuer 
que en este. 

Res pense. 

Cest pour ce quil demeure dehors car 
chascun lui clôt luys. 

Demande. 

Qui est le plus velu mot du psaultier. 

Response . 

Cest conculcauit. 

Demande. 

Quel homme esse qui gaigne sa vie en 
reculon. 

Response. 

Cest vn cordier. 

Demande . 

De quel métal est vn estront. 

Response. 

Cest dorde touche. 

Demande . 

Quele chose esse qui a poil auant que 
cuir. 

Response . 

Cest vne quenoille. 

Demande. 

Femme qui empres son mari poit 

De quatre choses le conforte. 

Response. 

Il sent/ il oyt / et si en boit 

Et si scet quelle nest point morte. 

Demande . 

De quoy sert vn pet a la court. 

Response. 

Il sert de huissier / de trompette / et 
de sergent a son maistres / car il va son¬ 
nant derrière son maistre et si ose bien 
prendre le plus hardy homme par le nez. 

A ce point dist lun de mes compai- 
gnons : puis mes bonnes meres / et vous 
iones filles que le coq a chante qui est en¬ 
seigne de minuit affin aussy que ne soions 
rencontrez du loup garou ne des fuirolles 
qui vont de nuit / et que puissiez aler 
reposer nous prenderons de vous congie 

pour ceste fois/ et nous pardonnez que 
si rondement auons deuise : car il est 
mardy et le iour sent aincoires les grasses 
trippes. Mais demain ou ieudy au plus 
loing nous retournerons se cest vostre 
plaisir a tout autre marchandise damours 
que auons a vendre non pas pour argent / 
mais a change lune marchandise pour 
lautre et a tant nous departismes. 

our entretenir la promesse que 
>auions faite aux iones filles de 

retourner vers elles a tout nostre amou¬ 
reuse marchandise nous meismes a che¬ 
min affin aussi de oyr déliés aucune 
ioyeusete pour passer les longues nuis et 
le temps plus ioyeusement que a plui- 
seurs est moult ennuyable et desplaisant 
pour les mutacions qui se font de présent 
en ces marches par deçà par la premis- 
sion diuine ausqueles qui tousiours y 
penseroit iamais fin ne la cause pour- 
quoy ce se fait ne trouueroit. Si le délais¬ 
sons en Dieu et en sa disposicion et pen¬ 
sons de distribuer nostre marchandise 
en tel change que prouffiter puissent les 
deux parties en tout bien et honneur 
tant les vendeurs que les acheteurs. 

Nous doncques arriuez en la maison 
ou lassemblee de la sérié se faisoit salua* 
mes la compaignie laquele nous receut 
assez agréablement en nous rendant nos* 
tre salut et apres que fusmes assis chascun 
en son entretenement : lune et la plus 
vielle qui autrefois auoit este ferue de la 
maladie de ialousie regarda sur moy qui 
assez estoie venus sur eage et me dist en 
tele maniéré 

Sire grison ie vous vens des sores harem* 
le simplement demanday combien. 

Elle me respondy : le vous ay aussi 
chier hors que ens. 

Moy vn petit esbahy de prime face de 
ce priue congie et non sans cause me 
commencay a penser que iauoie a dire 
attendu que ie venoie pour vendre/ et 
ie fus constrains dacheter. Mais vn pott 

reuenu a moy et pensant que cestoit la 
coustume des femmes de preuenir : ie 
passay assez courtoisement et lui mis 
audeuant a vente la piece contre le trou 
et lui dis 

Dame ie vous vens la france ortie 

Combien vault elle. 

Elle picque point et fremie 
Et est plaine de ialousie 
De son amour ne vueil ie point 
Mais priez Dieu quil le vous doinst. 

Tantost mes compagnons et pareille¬ 
ment les iones filles commencèrent a des¬ 
ployer leurs marchandises et vendoient 
lun a lautre pesle mesle qui en peust 
auoir si en eust / en la maniéré qui sen- 
sieut et que ien peus retenir et mettre 
en mémoire. Car oncques puis que me 
trouuay répudié et reboute de la ma¬ 
trone ie neus cuer de riens vendre ne 

dacheter ains laissay conuenir les plus 
iones et me occuppay a escripre leurs 
ioyeux dis et esbatemens en la maniéré 
qui sensieut. 

Elles sont fausses comme escume 

Et legieres comme la plume 
Volantes comme arondele 
Et tournoyant comme chandelle 
Sécrétés comme la brelesche 
Et durant comme flamesche 
Vh autre dist : 
le vous vens laue Maria. . 

Mon cuer est tnien et nul ne la 

Vendi a vn des nostres lamour 
des hommes et dist : 


Gentil galant ie vous vens lamour 
des hommes 

Queles sont elles. 


Et se donner ie le voloie 
Point nestes a qui le donrroie. 

le vous vens le gris cheual 
Mon cuer au vostre nest égal 
Car il aime tresloyaument 
Et le vostre tresfausement. 

le vous vens du soile lespis 
Vous me baiserez se ie ris 
Mais pour ce que ie ne ris mie 
Certes vous ne me baiserez mie. 

Dist vne bonne galoise a son amoureux : 

le vous vens mon fuiselet 
Il ne me chault se perdu est 
Car ientens plus a bien amer 
Qua retordre ne qua fillef. 

le vous vens le fuiseau dargent 
Vous auez le corps bel et gent 

le vous prie ne pensez mie 
Que le dye par flaterie. 

le vous vens la fleur du bleu glai 
Iay ame aime et aimeray 
Maigre mesdisans plains denuie 
Car en amours a douce vie. 

le vous vens le chapeau de flours 
Il fut fait par fines amours 
Mais nul ne le prengne a porter 
Se loyaument ne veut amer 
Car sachiez bien sautre le porte 
Sa couleur se change et transporte. 

le vens ce que nulz ne puet faire 
Viuant en lamoureux affaire 
Amours garder sans courochier 
Et sens de femme sans changier. 

le vous vens li milieu des yeulx 
Se il estoit et temps et lieux 

Que fusions seulz entre nous deux 
Se vostre amour vous requfcroie 
Dittes moy si vous ayde dieux 
Sans mentir se ie le auroie. 

Daine ie vous vueil vendre 
Le gent cor dolifTant 
Amours par tout son régné 
A fait crier son bant 
Que dames et pucelles 
Et tout loyal amant 
Se ayent pourueu 
De ce iour en auant 
Leurs cuers de loyauté 
Encontre faulz semblant 
Qui entre les amans 
Se va atapissant 
Parquoy de leurs propbs 
Ne les voit eslongant. 

le vous vens le rain dolivier 
Par dessus vu espriuier 

Qune dame y fait atachier' 
Pour les fins amans espier 
Et dist quil ne sen bougera 
Iusques a dont que cilz vendera 
Qui oncques amours ne faussa. 

le vous vens la fleur girofïlee 
En amours a mainte pensee 
Quant ie ne voy mon doulz ami 
le vouldroie quil fust ioy 
Si vous prie que se le veez 
Que de par moi le saluez. 

le vens la rose vermeillette 
Qui bien liroit en se feuillette 
Il trouueroit en bonne lettre 
Que damoiselle qui bien aime 
En grant déduit sa vie maine. 

le vous vens le vert papegault 
Damer loyaument ne me chault 
Car on voit tout apertement' 


Digitized by Google 



Que qui bien aime loyaument 
11 est quetif certainement. 

le vous vens le perle dore 
Amours mont dit et acuse 
Que vous auez vo temps vse 
A faire pou de loyauté 
A celles que vous auez aime. 

le vous vens lerbe qui verdoie 
Volen tiers certes ameroie 
Se homme trouuer ie pouoie 
En qui ie mosaisse fier. 

Mais leur cuer fault pour pou de chose 
Pourquoy en eulx fier ne mose 
Et que ne me face mocquier. 

le vous vens de fer le clou 
Vostre amie vous aime pou 
Se vous lauiez cest sans partie 
Déportez vous ent ie vous prie. 

Chascun vous vent ie le voy bien 
Tene yo cuer et ie tendray le mien 

Car se donne le vous auoie 
Bien croy que men repentiroye. 

le vous vens le paueillon noir 
En samblant de grant vouloir 
Se doit doloir toute sa vie 
Qui oncq neut ioye de samie 
Si me doy dont bien dolouser 
Car onques neus ioye en amer. 

le vous vens le dragon volant 
Vo simple et gracieux semblant 
De grant sens et beaute garny 
Ma si naure en regardant 
Que ie ne scay sil me feri 
Vous resemblez a laymant 
Qui le dur fer atrait a lui 
Car vous auez en soubz riant 
Par mon coste mon cuer raui. 

le vous vens le roussignoullet 
Iay veu le temps autre quil nest 

Qui mieux valait moins se prisoit 
Et souffissoit quon le louoit 
Or est le temps dune autre guise 
Car qui moins vault plus se prise. 

le vous vens la verde amande 
Vostre amy a vous recommande 
Et autant de salus vous mande 
Quil en porroil en vne mande 
De goûtes deaue de fontaine 
Auant que la mande fust plaine. 

le vous vens la noire pye 
Damer ne me depriez mie 
Que ie ne vous ameroie mie 
Car vous auez lueil trop gaillart 
Se mariez tost mis dune part. 

le vous vens vne panostre 
Mon cuer est mien et non pas vostre 
Et sauez vous pour quel raison 
le lay mis en meilleur maison. 

le vous vens le ool dun cyne 
Amours qui mon cuer enlumine 
De vostre bel et noble a tour 
Dont ie cesse ne ne fine 
A vous pensser et nuit et iour 
Car la couleur auez si fine 
Et de toute beaute la fleur 
Vo doulz regard estpredicine 
Pour moy garir de ma langour. 

le vous vens la gente soussie 
Elle est belle et sest iolye 
Et moult fait le flair a loer 
Lomme qui ioist de samie 
Le puet honnestement porter. 

le vous vens du chesne la fueille 
le prie au dieu damours quil veille 
Dedens vo cuer mettre et escripre 
Ce que le mien pense et desire. 

le vous vens quatre pucelettes 
Elles tissent amourettes 

Dedens vn ioly vergier 
Les roses et les violettes 
Si leur font des espeulettes 
Par dessoubz vn vert laurier 
La vient le dieu damourettes 
Sur son poing vn espriuier 
Tout cheuaucant a cloquettes 
Sur vn palefroy dènglentier. 

le vous vens lerbe verdelette 
La vostre amour trop me dehette 
En autre ay mis amour parfaitte 
Alez a dieu laumosne est faitte. 

le vous vens la bourse de soye 
Se vous marniez ie vous ameroie 
Mais iay trouue vo cuer si faulz 
Que ie meteray le mien en sauf 
lusque a leste qui fera chault. 

le vous vens le noir sengler 
le vous priasse de demourer 

Sil ne feist sy bel aler 
Mais il fait bel la lune luist 
Vo baston est derrière luis 
Pour ce sil pleut emmy no court 
11 ne pleut mie tout partout. 

le yous vens le harenc blanc 
On vous montre tresbeau semblant 
Et si cuidiez que on vous aime 
Mais certes vous perdez vo paine. 

le vous vens du gay la hure 
Tel vient céans dont on na cure 
Et tel y va et tel y vient 
Que on auroit aussi chier nient 
Et tel ny fut ne huy ne hier 
Que on y verroit volentiers. 

Vn escuier vendre vous vueil 
Qui est niches et plains dorgueil 
Et si est fier et despiteux 
Et si est damer conuoiteux. 

Damoiselle ie le vous vens 
Ne le gardes gaires long temps 
Rendez le tost si ferez bien 
Car son affaire ne vault rien» 

Dame ie yous vens la fusee 
Bien me semblez femme rusee 
Ailleurs auez escaillie noix 
A dieu tous command ie men vois. 


A ces mos et apres tant de refus que 
auions eu, auec ce aussy que tant auions 
vendu et acheté damourettes que pour le 
sommeil qui suruint entre nous / ne sa- 
nions plus que dire i preismes eongie de 
la compaignie des filles et bonnes dames / 
les remerciant du bon marchie que fait 
nous auoient et de ce aussi que si bien 
et si sec nous auoient paye. Car pour 
vn que vendu leur auions elles en auoient 
paye six. Et ainsi nous retournasmes 

chascun a sa chascune/ pensant de quele 
marchandise tne autre fois nous vou¬ 
drions mesler / et nous fasions tous ri¬ 
ches en pensee. Mais en dormant nous 
perdismes tout. 

Qui se peuent faire entre diffe¬ 
rentes personnes a tous propos tant 
de marchandises de compaignies de 
pariieions comme de sommes qui 
sont moult subtiles. 


[je maistre dosteldunduc 
J demande a son cuisinier 
Monseigneur a dit quil 
veult demain faire un disner 
ouquel il veult auoir .iiij. xx. 

! bestes de trois maniérés. Cest 
^assauoir cerfz/ Heures / et con- 
|nins / et se ne veult despendre 
que quatre liures en tout. Le 
cuisinier a trouue cerfz pour .ij. solz la 
piece. Lieures pour .xviij. deniers la 
piece : et connins pour .vj. deniers la 
piece. Âssauoir quantes pièces il lui fault 
de chascune. 

Response. 

II y fault .ij. Heures .iii j. cerfz et .lxxiiij. 
connins. 

Demande . 

Item il fault pour ce disner .xxx. oy- 
seaux. Assauoir cailles perdris et malars 
tout pour .xxx. deniers. Et oç treuue 
cailles pour vne maille la piece : perdris 
pour .ij. deniers maille / et malars pour 
.iij. deniers. Assauoir combien il en fault 
de chascune. 

Response . 

Il lui fault \xxiij. cailles .v. perdris 
et deux malars. 

Demande . 

Ilz sont .xij. que cheualiers que es- 
cuiers et que damoiselles qui ont onze 
pains a partir et doit auoir chascun che- 
ualier deux pains chascun escuier la quart 
dun pain et chascune damoiselle la moi¬ 
tié dun pain. Assauoir quans cheualiers 

quans escuiers et quantés damoiselies ilz 
sont. 

Response . 

Ils sont .v. cheualiers .vj. escuiers /et 
vne damoiselle. 

Demande . 

^ Trois marchans de vins ont baille en 
garde à vu varlet .xij. tonneaux plains 
de vin. Lé varlet én a fait si maise garde 
que les .iiij. tonneaux sont vuys : et les 
autres quatre sont demy plains : et les 
autres .iiij. sont plains. Comment don¬ 
neriez vous a chascun des marchans au¬ 
tant de vin et de tonneaux a lun comme 
a lautre sans remuer le vin de tonnel a 
autre. 

Response . 

le donnefoie a lun des marchans deux 
plains tonneaux et deux vuis. Au second 
marchant pareillement. Et au tiers les 
quatre tonneaux a moitié vuis. 

Demande . 

Vn homme entra en vn iardin ouquel 
il cueiila toutes les pommes quil trouua. 
En ce iardin estoient trois gardes. A son 
retour le premier deulx vint a lui et lui 
dist qui lui bailast les deux pars des 
pommes quil auoit cueilliez. Et cil les 
lui bailla. Apres vint la seconde garde 
qui lui demanda. Baillie moy dist il la 
tierce partie des pommes que tu as et 
il tantost les lui bailla. Vint en apres la 
tierce garde et lui demanda la moitié 
des pommes qui lui estoient demoureez. 
Et cil les deliura incontinent. Et toutes- 
fois quant il fut hors du iardin il lui 
en demeura aincoires vne. Or est assa- 
uoir quel nombre il en cueiila ou iardin. 

Response. 

Il en cueiila nuef et non plus. 

Demande . 

Ilz sont deux pastoureaux qui gardent 

leurs brebis ensemble. Desquelz lun dist 
a son compaignon* Mon amy donne moy 
lune de tes brebis si en auray autant que 
lu as. Lautre lui respondi prestement. 
Mais toy.donne moy lune des tiennes si 
en aurai deux fois autant comme tu en 
as. Assauoir est quan tes chascun en auoit. 

Response . 

Lun en auoit .v. et lautre .vij. 

Demande . 

Compagnons estoient assis au disner 
il suruint aucun qui N leur dist. Dieux 
garde ces te compaignie et fussiez vu 
cent. Lun des compaignons respondy. 
Nous ne sommes pas cent. Mais se nous 
estions aincoires autant que nous som¬ 
mes / et la moitié dautant/ et le quart 
dautant et toy.auec lors serions nous vn 
cent tout apoint. Assauoir quans ilz 
estoient assis au disner. 

Responst . 

Hz estaient eulx .xxxvj. 

Demande . 

Hz sont douze personnes de quatre ma¬ 
niérés des tas / assauoir cheualier / et es* 
cuiers / hommes / et femmes / tous assis 
a table ou ilz ont despendu tous ensem¬ 
ble .xij. deniers desquelz les cheualiers 
sont a vn blanc/ les escuiers a deux de¬ 
niers les hommes a vne maille : et les 
femmes a vne mitte. le tous demande 
quans ilz sont de chascun estât. 

Response. 

ir u* estoient vn cheualier : deux es¬ 
cuiers : sept hommes et deux femmes. 

Demande . 

Vil marchant ala nagaires en marchan¬ 
dise et mist tout son argent en icelle: 
duquel il multiplia a moitié. 11 ala en la 
tauerne: et illec despendy .vj. deniers. 

Lendemain remist le résidu de son argent 
en marchandise / ou il prouffita comme 
deuant et pareillement en despendy .vj. 
deniers. La tierce fois il retourna ain- 
coires en marchandise / et de rechief 
doubla son argent puis ala en la tauerne 
ou il despendy aincoires .vj. deniers. ^ 
Apres lequel escot paye il ne lui 4emoura 
ne principal ne gaing. le vous demande 
combien il auoit dargent au commence¬ 
ment de sa marchandise. 

Response . 

#[ 11 auoit tout apoint .v. deniers et vne 
mitte. 

Demande . 

Vn messagier qui chascun iour iroit 
cent lieues : et vn autre le sieuroit qui 
niroit le premier iour que vne lieue : et 
chascun iour croisteroit dune autre 
lieue. En combien de temps ratainde- 
roit il le premier messagier qui chemi¬ 
nerait les cent lieues. 


\ 


Digitized by Google 



CTflNlJ 


Response. 

II le ratainderoit en cent quatre vins 
et nuef iourneez et point deuant. 

Demande. 

Vn ionencel fut iadis qui nauoit onc- 
ques sceu que ces toit de penser et on lui 
enseigna vne damoiselle moult sage qui 
lui bailleroit assez a penser. Il se mist 
a chemin et en sa voye encontra . xij. 
cheualiers a trois fois. Desquelz les qua¬ 
tre premiers estoient vestus de blanc. 
Et les quatre apres estoient vestus de 
vermeil. Et les quatre derreniers estoient 
vestus de vert. Le ionencel quant il fut 
paruenus a la dame : U la requist quelle 
lui donnast matere de penser. Et elle lui 
demanda sil nauoit personne rencontre 
en sa voie. Il respondi quil auoit veu 
quatre cheualiers vestus de blanc puis 
autre quatre vestus de vermeil et au 
derrenier quatre autres vestus de verd. 

Ores dist la damoiselle ces quatre que 
premiers auez encontre vestus de blanc 
sont mes oncles de par ma mere : et les 
quatre yestus de y en sont mes filz et 
de tous les .xij. iay espouse le pere et 
si sont tous nez de loyal mariage. Or 
pensez comment ce puet estre. 

Respon$c . 

Le iotiencel moult esmerueillie com¬ 
mença fort a penser sur ceste demande / 
mais en fin se retourna yers la damoisele 
et la pria quelle lui voulsist donner len- 
tendement de sa question. La damoiselle 
courtoise et bien aprise lui dist en cfeste 
manière. Ce chcualier ici présent se ma¬ 
ria a vne damoiselle vefue qui auoit vne 
fille : et de celle vèfue sont issus ces qua¬ 
tre premiers chéualiers vestus de blanc 
puis trespassa leur mere : et tantost ce 
cheualier se remaria a vne âutpe dame 
vefue laquele àùoit vn filz et dicelle vefue 

vindrent ces quatre cheualiers vestus de 
vermeil. Apres ce il fist le mariage de la 
fille de sa première femme et du filz de sa 
seconde duquel mariage ie suis venue. 
£t tantost apres la femme de ce cheualier 
iey et mon pereet ma mere trespasserent. 
Cestui cheualier me prist en sa garde: et 
tant me nourist que moy vehue en eage 
il me prist en mariage et engendra en 
moy ces quatre chçualiers vestus de verd 
que derrainement en contras tes : et ainsi 
sauez la maniéré de ladeuinaille. 

Demande . 

Iehan. Pierre, et Guillame ont vne 
botte plaine de vin qui tient .xviij. c. 
los. Or sont dacord que lehan en aura 
plus que Pierre et Pierre plus que Guil¬ 
lame. Iehan y fait vne broche dont le 
pertuis esLsi apoint que en tirant icelle 
seule le vin seroit hors en six heures. 
Pierre y fait vne broche et vn pertuis 

par lequel tout le vin seroit hors en .ix. 
heures se autre pertuis ny auoit. Et Guil- 
lame y fait vne autre broche laquele se 
tiree estoit et que point dautre ny eust le 
vin seroit hors en .xviij. heures. Ce fait 
ilz apportent chascun vn vaissel des- 
soubz leurs broches et dun acord chas¬ 
cun tire sa broche a vne fois. Assauoir en 
quantes heures sera la botte vuide/ et 
combien chascun aura de vin. 

Response. 

Tout le vin sera hors en .iij. heures 
et aura Iehan par sa broche .ix. c. los 
Pierre par la sienne .vj. c. et Guillame 
par sa broche .iij. c. et ainsi seront con- 
tens. 

Demande. 

Trois escuiers ont dun acord acheté .ix. 
cheuaux dont le premier cheual a couste 
six frans. Le second .viij. frans.» Le tiers 
.x. frans. Le quart .xij. frans. Le .v e . 

.xiiij. frans. Le .yj é . .xvj. frans. Le.vij e . 
.xviij. frans. Le ,viij e . .xx. frans. Et le .ix e . 
.xxij. frans. Or sont les cheuaux en les- 
table pour partir et en doi t auoir chascun 
des escuiers trois. Le marchant est Tenu 
pour auoir son argent. Comment aura 
chascun escuier trois cheuaux si esgale- 
ment partis que chascun en soit content/ 
et que lun en paye autant que lautre/et 
combien chascun paiera. 

Response. 

Lun des escuiers aura le premier che- 
ual le .v e . et le .ix e . Le second escuier 
aura le tiers cheual le .iiij e . et le .viij e . 
Et le tiers escuier aura le second che* 
ual le .vi e . et le .vij e . Et payera chas* 
cun escuier .xlij. frans iuslement. 

Demande . 

Vn preudhomme sest parti de son 
hostel pour aler oyr messe : et a pris de 
largent en sa main pour donner pour 

Dieu. Eu sa voye encontra vu poure 
homme qui lui demanda laumosne* Le 
preudomme ouuri sa main et trouua 
quil y auoit plus la moitié dargentque 
mb ni auoit et voit bien que sou argent 
est double a moitié. Si donna au premier 
poure six deniers puis passa oultre vers 
leglise et tantost il rencontra en sa voye 
vn autre poure auquel apres quil lui eust 
demande laumosne il lui cuidant donner 
ouuri sa main et vey que son argent es¬ 
tait double a moitié comme deuant. Lui 
donna six deniers comme il auoit fait au 
premier et garda son demourant dar- 
gent/ le preudhomme passa oultre vers 
leglise et tant tost lui vint audeiiant le 
tiers poure qui comme les autres lui de- 
manda laumosne. Et quant il ouuri sa 
main il trouua son argent double sem¬ 
blablement comme lesautres fois si donna 
a ce poure six deniers et lors ne lui de^ 
moura plus dargent en sa main. Or est 

âssauoir combien dargentauoit lepreud- 
homme quant il se parti de sa maison. 

Response. 

Le preudhomme auoit .y. deniers et 
vne mite quant il vint au premier poure 
et lors son argent doubla si eut .x. de¬ 
niers et maille dont il lui donna les .vj. 
deniers et ainsi ne lui demoura que qua¬ 
tre deniers et maille. Et quant il dou¬ 
bla pour le second poure il eut .ix. de¬ 
niers auquel il en donna les .vj. ainsi 
ne lui restèrent que trois qui lui dou¬ 
blèrent pour le tiers poure auquel il les 
donna et ainsi ne lui demoura riens. 

Demande . 

Vn preudhomme fut qui àuoit .v. filz 
lequel en son viuant fist son testament et 
ordonnance derreniere. A laisne de ses 
filz donna vn denier et la ,vj e . partie 
de tout son auoir. Au second* fils donna 
deux deniers et la .vj e . partie de tout son 

auoir. Au tiers filz il donna trois deniers 
et la .vj e . partie du demourant. Au quart 
filz donna quatre deniers et la .vj e . partie 
de son auoir. Et au .v e . donna .v. de¬ 
niers et la .vj e . partie comme aux autres. 
Or est assauoir combien le pere auoit 
vaillant : car quant la parchon fut faitte 
chascun en eut autant lun que lautre. 

Response . 

Le preudhomme auoit justement vail¬ 
lant .xxv. deniers et non plus / et chas¬ 
cun de ses cinq filz eut .v. deniers a par¬ 
chon / comme il apperra par ce compte / 
le premier eut vn denier et la ,vj e . partie 
de .xxiiij. deniers qui sont .iiij. deniers 
ensemble. Le second eut deux deniers 
Et la .vj e . partie de .xviij . qui sont trois, 
et le tiers filz eut trois deniers et la .vj e . 
partie de douze deniers qui sont deux de¬ 
niers. Le quart eut quatre deniers et la 
.vj e . partie de .vj. deniers qui est vn. Et 

ainsi reste iustement au .y*, filz .v. de¬ 
niers qui demeurent et non plus. 

Demande . 

Trois freres sont qui ont vne suer a 
marier. Dist le moyen frere au plus ione. 
Mon frere il nous fault marier nostre 
soeur ie te prie donne lui aucune chose 
du tien et ie te promes que ie lui don- 
neray deux fois autant comme tu lui don¬ 
neras. Le ione dist que volentiers le fe- 
roit. Lors dist laisne des freres: et ie lui 
donneray deux fois autant que vous deux 
lui donnerez. Et quant ilz lui eurent tout 
donne ainsy comme dit est elle eut trois 
deniers en tout. Or est assauoir combien 
chascun lui a donne. 

Response. 

Le plusione lui donna le tiers dun 
denier. Le second deux tiers. Et le tiers 
deux deniers qui sont tout apoint trois 
deniers. ' 

Demande* 

Iay este au change pour changer vn 
flourin en menue ijionn°ye- Et le chan¬ 
geur dist quil na que deux maniérés de 
monnoye dont mon flourin vault .xxx. 
pièces de lune des monnoyes. Et de lau- 
tre il nen vault que .xx. pièces et ie luy 
ay dit que ien vueil auoir de toutes les 
deux maniérés pour mon dit flourin. La- 
quele chose il ma fait. Or est assauoir 
qualités pièces il ma baillie de la mon¬ 
noye de .xxx. et quantes de la monnoye 
de .xx. 

Response. 

II vous a baille .xxj. pièces de la mon¬ 
noye de .xxx. et .vi. pièces de la mon¬ 
noye de .xx. et ainsy auez vous le Vostre 
et deuez estre content. 

Vne autre demande que fait le pere a sonfih. 

fl- Beau filz se tu auoies auee ton eage 
aincoires deux eages comme tu as/ et la 

moitié dun tel eage comme le tien : auec 
le quart de ton eage / quans ans cuide- 
roies tu auoir. 

Response . 

Mon pere sachiez que ie auroie cent 
ans iustçment et non plus car iay deage 
.xxvj. ans et .viij. mois. Et se vous le 
multiplies par la maniéré dite vous en 
trouuerez .Cent. 

Demande . 

Vn arbalestrier a trait vne vire si 
longue et dune si fort arbalestre que la 
moitié de la vire est outre le bersail ; et 
la lierce partie est dedens le bersail : et 
aincoires est demoure dicelle vire .iiij. 
poulces et demi au lez deuers le trait. 
Assauoir combien laditte vire a de long. 

Response . 

La vire a de long .xxvij. poulces ius- 
tement; dont les .xiij. et demy ont passe 
le bersail / et les .ix. poulces sont dedens 


Digitized by Google 



cjrlw 

le bersail et .iiij. poulces et demy qui 
sont apoint .xxvij. 

Demande . 

Il y a vne place deuant vne eglise en vn 
village laquele est tenue de .iiij. sei¬ 
gneurs. Çt quiconques se combat en 
icelle il fourfait .lx. solz damende a 
partir aux .iiij. seigneurs. Dont lun di- 
ceulx a le tiers : le second la quarte par¬ 
tie le tiers ya la quinte partie / et lautre 
la .vj e . partie. Or est aduenu que vn 
malfaiteur a fourfait icelle amende et 
payee au receueur commis a ce par les- 
dits seigneurs. Le receueur vient a ses 
maistres pour les paier : et dist au pre¬ 
mier tenez monseigneur vêla .xx. solz 
pour vostre tiers. Puis dist au second. 
Monseigneur vous deuez auoir vn quart 
qui sont .xv. solz tenez les vêla. Au tiers 
dist sire vous deuez auoir vn quint / qui 
est .xij. solz / et au quart dist tenez vêla 

chascun bien contens de sa portion se 
départent et toutesfois en demeure au 
receueur trois solz. 

Demande . 

Nagaires estoient logiez gens darmes 
en vn village ou point de vin naüôit. 
Si enuoierent leur hoste a vn autre vil¬ 
lage près dillec ou il en y auoit pour en 
raporter quatre los. Le bon homme auoit 
deux bouteilles lune de .v. losetlautrede 
trois los lesquelles il prist et sen ala. En 
son chemin rencontra vn sien voisin qui 
venoit du vin atout vne bouteille tenant 
.viij. los plaine de vin et plus nauoit 
demoure de vin en la tauerne. Pourquoy 
le bon homme pria tant icellui son voisin 
quil lui ottroy la moitié de son vin. Or 
sont moult empeschiez comment ilz le 
porront iustement mesurer sans auoir 
autre mesure. 

10 

Response . 

Premièrement ilz emplirent la bou¬ 
teille de trois los. Et dicelle le ietterent 
en celle de .v. puis de rechief emplirent 
celle de trois et aincoires la ietterent en 
celle de .v. dont il en demoura vn lot 
en celle de trois. Puis vuiderent celle 
de .v. en celle de .viij. et mirent le Lot 
de celle de trois qui demouree y estoit 
en celle de .y. et remplirent celle de 
trois. Et ainsy en eut quatre los iuste- 
ment sans autre mesure. 


Gfy jïniwcnt 

